ABOUT – THE CHIN JOURNAL\nKAN KONGLAM (About Us)\nThe Chin Journal (TCJ) cu 2015 ah Yangon le Australia ah a ummi mino hna i bawm in rak dirhmi Lai Online News Agency a si. Chinram khuapi Hakha ah Main Office kan on i, Yangon zong ah pehtlaihnak zung kan on.\nAbikin, Hakha, Thantlang le Yangon ah kan cawlcaang i, hmun dangdang Laimi khuasaknak Gangaw, Kalay le Thlanglei Laitlang zong ah pehtlaitu minung kan chiah hna.\nFebruary 2016 ah Ministry of Information (MOI) nih Myanmar ramchung ah phungning tein Media rianttuannak License No. 00059 a kan pek.\n∎ KAN DIRHMUN\nTCJ cu zeibantuk ramkhel bu, biaknak bu le zatlang bu he hmanh pehtlaihnak a ngei lomi News Agency a si i, ramkhel, biaknak le pumpak/bu ruahnak le tlaihtleng hoih in thawngzamh fak piin kan kham.\nJournalism nuncan ziaza panga he aa ruang in a zalongmi, thleidannak a ngei lomi, ttuanvo laknak a ngeimi, mi nunnak a upatmi le adik/ahmaanmi thawngpang pawl Laimi sin ah phakter kan i zuam zungzal.\n∎ TCJ RIANTUANTU HNA\nTCJ cu Laimi Media rianttuannak tthancho chin ding in aa zuammi kan si bang in atulio kan rianttuantu hna zong Journalism lei ah cawnnak a ngeimi kan si hna.\nMinung thar kan lak tik ah thla 2 chung Internship bantuk in Journalism cawnnak ngeih buin rianttuanter an si. Cu hnu lawnglawng ah cun caantling rianttuantu ah fehter an si.\nAtulio ah TCJ nih Yangon ah rianttuantu chungtel 2, Hakha ah 4 le Thantlang ah pakhat tiin kan i ngeih hna. Gangaw le Kalay ah pehtlaitu minung pakhat veve le Thlanglei Laitlang ah pehtlaitu minung pakhat tiin kan chiah hna.\n∎ CARELTU ZULH AWK\nTCJ website ah a kan lengtu le careltu nan zapi cung ah kan i lawm.\nTCJ nih kan tarmi ca kong Comment pek le Share tik ah thawngpang he aa pehtlai lo piin minung pakhatkhat/bu soiselnak le thangchiatnak nan tuah hrimhrim lai lo.\nCun, kan thawngpang nan Share/Copy tik ah kan tlangtar (Topic) le a chungbia nan thleng hrimhrim lai lo (asiloah) sullam dang chuahter in cabia nan thleng lai lo.\nThe Chin Journal (TCJ) is the leading local news source in Chin State covering Breaking news, Politics, Economics, Sports and Entertainment. We strive to bring you news stories with the most accurate information as soon as the story breaks.


Dr. Sasa nihcun Dr . Ngun Cung Lian cu a rak tei deuh bak ko an chim veve mi bia ah hin ai thei, Van bih ve hmanh – Thechinlungnews\nDr. Sasa nihcun Dr . Ngun Cung Lian cu a rak tei deuh bak ko an chim veve mi bia ah hin ai thei, Van bih ve hmanh\nDr. Sasa Le Dr. Ngun Cung Lian Nih Mara Mipi Dihlak Party Pakhat Vote Ding IN An Ti Veve Hna. Chin miphun lakin Mara miphun cu India ram Mizoram chungah an tam bik i Myanmar i ummi cu tlawmte an si. Thlanglei laitlang ah Mara myone hmanh nei kho loin Myone khuai nei ceo an si India ram Mizoram cu an hmunpi a si deuh. A sinan, Myanmar ram i ummi cu Chin aiti bakmi an si ve.\nTu tan Myanmar ram i thimnak ding he pehpar in minlang mi pahnih an um i Dr. Sasa le Dr. Ngun Cung Lian an si. An pahnih in Mara miphun veve an si i an duhmi,ttanhmi le thapekmi party ai khat lo. Culiao ah Mara pawl zong a dangten pary an nei ve i ENDP tiin i thimnak ah an i zuam. Cu kongkau ah Mara Media nih Dr. Sasa le Dr. Ngun Cung Lian cu Mara mipi nih Myanmar ram i thimnak ah zeidah kan vote lai tiah bia an hal veve hna i an chim ning ai khatlo veve.\nDr. Sasa nih “Myanmar ram chung i Mara mipi nan zaten NLD vote thlu uh. Mara party ENDP nih zeihmanh an sipi hna lailo, Curuang ah NLD vote pe thlu uh. Ticun , ka theihmi vuanci le bawi upa pawl ka chimh hna lai i Mara Township Myone khuai siloin Myone tling ankan pek lai ” tiah a ti.\nDr.Ngun Cung Lian nih “Myanmar ram chung i Mara mipi nan zaten Mara party ENDP cu vote pe thlu u. Ticun, ENDP nih MP pakhat a chuah asi cun Chin aiawh in Mara zong pinlung Conference ( Peace Process ) biaceih nak ah kan i tel kho lai. Cupin ah phung hrampi remhtu ding Committee zongah member nan si lai. Mara hrang phung le thil herhmi tampi nan rel khawh lai ,” tiah a ti. ( Jacob Thang\nBe the first to comment on "Dr. Sasa nihcun Dr . Ngun Cung Lian cu a rak tei deuh bak ko an chim veve mi bia ah hin ai thei, Van bih ve hmanh"


Mifir Pa A Ral That Ning Hi Chun Lai Ling Bak Ah Sayamah Nu Suithi Bak Cu – FIAKFAIROCK\nAmak ko hi pa hi cu aw, Mah bantuk minung hi rimlak in hrem i thongah thlak ding bak khi an si ko. November 29 zaanlei ah Yangon ramthen hlaingtharya Myo ah Sayamah nu Suithi a dawh piak i zaam ai timh ah pawngkam mi nih an tlaih manh.\nMisualpa hi a min le umnak an langhtger rih loh. A tlaitu mipi nih fak lakin an vuak hnuah police sinah an ap hna. Zeitindah bia an ceihpiak lai, an hrem lai timi zong a fiang rih loh.\nMifir le misual hi cu an rak mak ve hrimhrim ko. Chun lai zongah lulu hranghrang bak in mi an suam ko. Suithi zong hi langsar nawnin i awih ngam ding a si ti loh, khoika hmanhah i ralring cio ko hna u sih.\nAtutan Myanmar Idol Season 4,hlasak zuamnak ah Benjamin Sum le Esther Dawt Chin Sung an i t’eih mi hi cu ruah ah a poi ti pin cun chim awk a har ngaingai.zeicatiah WINNER a co kho ding veve bak an si.kan theih bantuk in WINNER cu minung pakhat lawng nih a tinco ding a si caah mipi thinlung an buaiter ngaingai.mah le Idol ti phun in voter vun pek awk zongah a ho deuh hi dah kan pek lai tiah i lak lawh ngai in mi tampi an um.\nBenjamin Sum le Esther Dawt Chin Sung cu Chuahpi Unau bantuk in an i daw na in an fans pawl tu hi ningcang lo in biachim mi tampi kan um tawn.hi ruangah Yaw Kee nih Season 4,hlasak zuamnak ah a tel mi an fans pawl hna dihlak sin ah biachah a chim mi cu,”kan mah kan id awt bantuk in kan fans pawl hna zong nan dih lak in rak i daw ve uh”tiah a chim.\nAtu tiang an dirhmun ah cun Benjamin Sum le Esther Dawt Chin Sung hna ah hin pakhat paoh nih WINNER an co te lai tiah ruah cio an si.asinain an aw-zai lei zoh ah cun an thiam bak veve.a soisel awk um lo bak khi an si veve fawn.a mah belte Season 4, hlasak zuamnak ah WINNER a cotu ding nih cun a aw t’hat lawng si lo in Voter a biapi taktak tik ah a tu ning tein Ben Ben fans pawl hna an cawlcangh khawh pengah cun Voting in Ben Ben nih a tei khawh mi a si.zeicatiah Sung Sung cu a fans pawl hna le pumpak in voting a cawk piaktu an um rih lo caah a si bik.\nBiapeh!Benjamin/ Yawkee / Esther Top 7 Myanmar Idol vote thlak lio asi. Hakha ahcun Esther Dawt Chin Sung te dawr hmai ah mah ti hin Benjamin / Yawkee le Esther hmanthlak an chiah i, Mytel volunteer he vote pek nak an tuah ve. Mytel company he ibawm in, Hakha khuapi ah Benjamin, Yawkee le Esther cu hmunkhat ah mizapi nih vote pek kho ding in saduhthah nak he hmanthlak an post. Laimi kanfale hi kan mit fang bantuk an si caah thleidan nak umlo in kan ttanh hna timi kan langhter mi asi. Cucaah Esther te dawr hmai ah an cawngia mi asi. Esther nu le pa duhsaknak, lungtlin nak in an tuahmi asi.Mindat , Falam le Kalaymyo zong ah, minung pakhat hmanthlak lawng cawngia tuah si loin, an pa 3 hmanthlak he cawngia kho ve hna sehlaw atha ngai hnga tiah ka ruah.\nSoiseltu Le Ṭanhtu Zazat A Tong I, Cân Rau Lo Chung Te Ah A Lâr Ngai Manh Mi (Lai Nusal)\nYaw Kee Cu Mindat Asi, Benjamin Sum Cu Falam Asi, Esther Cu Idol Ah A Thiam Cem Si Caah Kan Tan Pi Ve Bak Ding ASi


PDF Phaisa A Fir Hnu Ah Palek Sinah A Kir Than, PDF Nih CDM a Tuahmi Hi Zumh Dih Ding An Si Lo - Chin Eleven News\nLatputta PDF sakhan ah aa dawrmi CDM palik Kyaw Ko Ko cu a liamcia november 14 ahkhan mipi nih PDF an hlutmi hna tangka fir in Yangon ramtthen Hlaing Tharyar palik sakhan ah a va i ap tiah theih a si.\nPalik Kyaw Ko Ko hi Latputta peng Pyinsaloe palik sakhan tang ummi Hlwa Zar khua le Tay Pyin Kaing khua hna ah ttuanvo a rak ciah mi palik a si i a liamcia July 20 ahkhan CDM a rak lut ve mi a si.\nLatputta PDF in ttuanvo ngeitu ralkap pakhat nih “amah nihhin a voikhat nak ahcun CDM a tuah hnuin Yangon i aa thuhnak kong a kan chimh. Yangon ah ka si kholo a ti i DKBA sakhan pakhat ah a va i dawr tthan. Cuka in cu Laykaykaw lei a rak phan tthan. A phanh bakin CDM a tuahmi pawl a pehtlaih thluahmah hna.\nA chawnhbiak mi pawl a sin an rat le ratlo bel kan thei lo. Khuami hna sinah bawmh a hal hna i peng dang zong ah CDM a tuahnak kong a au pi pinah tangka a hal hna i phone in bawmh a hal len hna” tiah a chim.\nPalik Kyaw Ko Ko hi body number (La 251127) a si i a voikhatnak ahcun Htokkyant palik sakhan ah a rak i tlaih ter hna. Atu tu ahcun Hlaing Tharyar palik sakhan ah a phan cang tiah thawngpang fiang a um.\nLatputta PDF ralkap pakhat nih “ahlan ahcun khuate deuh ttuanvo a lami palik a si. Ttuanvo a laaknak khuate pawl hi chawlehnak a tthat caah lawngkasa a tam. A tthawngtthal mi khua an si hna. Cu vialte kal tak in CDM ka tuah a ti tikah kan lung a rak hring ziar.\nAsinain a nih hi mi biathiam le mi zer ngai a rak si. Kan sin a phanh hnu tu ahcun tubantuk thil a can sual ah tiah ralrin in kan rak pehtlaih peng” tiah a chim. Latputta PDF pawl nih CDM in aa let tthanmi kawl zer Kyaw Ko Ko ruangah khuami tampi tlaih an ton lai kan duh lo tiah an rak langhter chih rih.


Tlangval Dang Nih An Neih Khawh Lo Mi A Neih Caah A Komhmi Nungak Poh Nih Thlakhat Ah ( 1 Million ) Lahkhah An Pek Mi Tlangval – Onlinenungak\nTlangval Dang Nih An Neih Khawh Lo Mi A Neih Caah A Komhmi Nungak Poh Nih Thlakhat Ah ( 1 Million ) Lahkhah An Pek Mi Tlangval\nBi tlangval pa nih hin riandang tuan lo bak in nungak a neih chiar tein a nungak le nih hlawh an pek peng ti si. Japan ram ah nungak nih tlangval an uar cang mi cu an helh hna igigolo-lak ah cun hlawh tamcem zong an si.\nTuah hin nungak 15 a nei i, a nungak pakhat hi ni 2 chung long lengchuah pi nak can a nei i, ni 2 chung lawng bak ah hin,1 million bak hlawh an pek fawn hoi.\nKum 18 minung an si hin nungak nih tlangval an helh. gigolo rian cu a tuan i, nungak nih hin an duh kho tuk hringhran. A mah hi nungak zinmuai a thiam i nungak vialte nih hin a zun an uai pi dih ti a si.\nA nungak le nih leng an chuah pi poh ah hin a nazi term bak in phaisa an pek tawn. eidin le thil dang vialte zong an tuahpiak chih dih tawn. hi japan tlangval pa hi nungak sawhsawh nih cun komh ngam mi a si lem lai loh. A nungak komh mi hi aidawh mi le zeipoh a tling mi minung an si dih.\nNu pakhat zong nih a nungak siding in le hlawhpek ve ding in a hal nain cu nungak nih cun ka duh can poh ah kan lengti lai a ti caah tikhan a can a pek khawh velo caah a khirh Japanese Internet TV Station Abema sin ah thawngthanh nak zong a tuah chih than hoi rih.\nNungak pakhat kum 4 chung bak a mah a rak zul cang mi zawng nih“Hi tlangval hi ka kaltak kho bak loh si ko, tlangval dang nih an neih ve khawh lo mi suaisawnghmuh a nei tiah a ti. A pawng ah um cang hnu ah cun tlangval dang hrimhrim zohkhawh a si ti loh tiah a chim chap rih.


Covid-19: Kawlram ah Zawtnak Ngei Hmuhmi Dihlak 39 an Si Cang | THE CHIN EXPRESS\nCovid-19: Kawlram ah Zawtnak Ngei Hmuhmi Dihlak 39 an Si Cang\nZahan zaan in tuni atutiang ah Yangon ramṭhen ah Covid-19 zawtnak ngei minung 8 an hmuh hna. Myanmar ram ah zawtnak ngei hmuhmi dihlak 39 an si cang, tiah Ngandamnak le Zaanglek Vuanci Zung nih thawng a thanh.\n39 chungah 3 an thi cang i 2 an dam cang. Sizung ah zohkhenh liomi 34 an si.\nMizaw 39nak cu kum 85 pa asi i Yangon Sizung ah an zohkhenh lio asi.\n38nk cu kum 38 pa asi i Hlegu Sizung ah zohkhenhmi asi. Liamcia ni 14 chungah ramleng a chuak lo.\nAdang 6 zong liamcia ni 14 chungah ramleng a chuak lomi lawngte an si. Insein Sizung ah zohkhenhmi an si;\nKum 29 nu (37nk),\nKum 20 pa (36nk),\nKum 24 pa (35nk),\nKum 33 pa (34nk),\nKum 44 pa (33nk) le\nKum 78 nu (32nk) an si.\nChin state, Tedim Sizung zongah minung 3 an um. 2 cu nupi ṭhit ruah ah US in a rung tlungmi kum 36 pa le anu kum 58 an si. Pakhat cu nufa hna an riahnak inn ngeitu kum 49 nu asi.\nKum 36 Chin pa hi Kawlram ah avoi 1nak bik Covid-19 zawtnak ngei hmuhmi asi. 2nk cu UK in a rung kirmi Yangon khuasa pa asi.\nKawlram ummi vialte;\nMi inn len,\nMinung tampi um le\nLengchuah i sum cio hna usih.\nKanmah ca lawng ruat loin kan nulepa le chungkhar dihlak ca tiang ruah a herh. Kei cu ka no i ka thi hraw lai lo ti ding asi lo.\nZawtnak na ngeih cun inn ah na nulepa le na unau vialte na chawnh dih hna lai. Nangmah na thih lo zongah na nulepa le pilepu an thi kho. Innpa tiang na chawnh hna lai. Mah zawn lawng ruat loin chungkhar, sang le mipi ca tiang ruah a herh.


Japan nih hin Ralkap silo in Myanmar mipi hi cu an zangfak in an dawt bak ko Covid zawtnak zohkhenhnak caah tiah Oxygen Concentrator le motors tampi a pek lai, – Kawltu Team\nMyanmar Military council tuanpitu pawl thar arak chuak mah hna cu “PYU SAW HTEE GROUP”timi asi, mah hna hi ram caah mi hrawkhrawl an site lai?\nAmerica ram nih Biden administration hruainak tang ah “Unemployment” rian ngei lo atamtuk tiah,\nWuhan Laboratory ah Corona Virus nak in alet 10,000 athawng mi Virus an tuah tiah The Sun Media news nih arak thanh,\nJapan’s 6th-Gen Fighter Jet kong le China he Indo-Pacific ah Senkaku Islands icuh nak kong cu,\nNational Unity Government zong tha an pek Myanmar military council zong tha an pek China lungput hi zei tin dah asi hnga? Kanram chung thil lak long long hi an duh!\nJapan nih hin Ralkap silo in Myanmar mipi hi cu an zangfak in an dawt bak ko Covid zawtnak zohkhenhnak caah tiah Oxygen Concentrator le motors tampi a pek lai,\nJuly 23, 2021 July 23, 2021 Pu Tawn Mang\nJapan acoyah nih cun ni 21 ah khan Myanmar ram chung ah Covid 19 zawtnak hrik dohnak caah United Nations Office for Project Services (UNOPS) riantuantu hna kut ah, Oxygen Concentrator 700 le Myanmar ram pumpi ah health department nih damlo hna phurnak caah Ambulance motor 14 a pek lai tiah arak phuan cang khi asi.\nMah cathanh an tuah nak ah cun June thla in Myanmar ram chung ah covid-19 hrik akarh ngai ngai, damlo le mithi ni fatinte in atam sinsin cang, mah tluk dirhmun chia asi cang caah Myanmar mipi nih Oxygen Concentrator herhnak hi asang ngai cang khi asi tiah thei piak mi, UNOPS he tuantinak project pakhat kut ah Japan acoyah nih Covid-19 damlo hna zohkhenhnak caah, Yangon region chung ah zohkhenhnak hmun dang dang ah pek ding in, Oxygen Concentrator hna cu direct-in a pek lai tiah langhter asi.sem dawn tih a chuang a.\nJapan acoyah nih hin Oxygen Concentrator long si lo in COVID-19 damlo hna zohkhenh tu Myanmar ram pumpi chung ah Health department hna sin ah emergency-damlo phurnak ca ding ah motor Van 14 zong aran khawhnak chung in pek asi lai tiah news ah langhter asi.\nKan umnak Myanmar ram hi ahlan ah ca kancawn lio ah kawlram chung thil chuak mi hi atha bik cem, Sui le Ngun, Thing le Mau, hna hi vawlei cung ah quality tha bik, Myanmar ram hi a rum bik mi ram asi tiah kanrak chim tawn zong asi, mah tluk ram arum mi kan kawlram cu atu ah cun ram dang hna bawmchawmh mi kan si ko cu, ningzah zong asi ko, khat lei in kan ruah ah cun mu!\n← Minung fimnak hi cu aw asang sinsin ko Dubai khuapi chung ah rua asur bal lo caah Drone Technology thiamnak hmang in rua surter khawh na zum maw?\nUS nih hriamnam thatha le zei tik can poh ah cawlcang khawh cawlh ding in hmun pakhat ah ralrin ter diam asi fawn cang mah hmunhma cu, →\nMah fighter Jet hna chung ah an hman mi hriamnam le zenthawng hna cu, F-35 Cannon GAU-22/A. 25mm Cannon meithal ngeih mi hna an si,\nUS house nih Iron Dome bill thar passed/pawm cu Dem pawl an lunghnur ko Senate ah kalpi asi than lai,\nEuropean lei hawih in aw, F-35, Meteor & Spear Missiles, UK & ITALY F-35 hna hi US ta nak in apart hna hi tlamtling deuh in an tuah mi hna cu,\nMizo le Mizo holh kan hua kan ti maw? Mizo Unau nih Chin Unau mah tluk akan buaipi mi hi kan chamh kho te hnga maw?, kan sual kan palh zong ah akan ngaithiam mi hi asang tuk hringhran ko,


President Trump Ohio ah a kal lio ah mipi nih lampi ah an au mi a leh mi cu Democrat pawl caah thei ngam ding si ti lo\nTrump nih Supreme Court Justice thar a thim ding mi kong cu a fiang cang i. Tu hi Justice ruak hi an vui rih lo caah zeihman rian ttuan a thawk duh lo i, Justice Ruth ruak hi ningani/Friday ah vui a si lai. Mah hnuh Zarhte ni suimilam zanlei 5:00 bak ah Trump nih Supreme Court Justice ding mi cu a phuan lai\nUS thawngpang nifatin rel le thei na duh a cun Chinpage hi like/follow vun tuah law, ni fatin US thawngpang na rel/thei khawh peng lai tinak a si\nPresident Donald Trump Ohio ah campaign tuah ding in a kal lio ah, lampi ah mipi tampi nih an rak dawng i, Trump supporter pawl nih cun thangpi in an au si “Fill the seat” Fill the seat’ Fill the seat’ a hmun kha khahter tiah fakpi in an ua.\nMah bantuk in Trump supporter pawl nih an au mi cu, President Trump nih a leh hna i, ka thim/khahter hrim hrim lai tiah a leh than hna. Mah hi Supreme Court Justice Ruth a thi cang mi aiawh in midang thim ding mi a si\nWisconsin Swing states ah Trump campaign a tuahnak ah mi tampi nih an rak dawng i, natein Democrat Joe Biden zawng Rally a tuah ve i natein dawngtu a ngei lo, an tlawm tuk caah Democrat pawl caah cun mit au ngam ding zong a si ti lo\nJoe Biden nih Covid-19 in minung 200,000 thihnak America health care that lo ruangah a si tiah fakpi in Trump cu a soisel ve. Joe Biden le Democrats pawl nih an ti bik mi cu, Supreme Court Justice SCOTUS seat ah Conservative Justice an tam tuk sual lai ti an tih tuk cang i\nAruang cu nauhrawh/Abortion law, LGBT rights, Same sex marriage hna cu an duh ning bantuk in a tlamtling kho ti lai lo caah a si. Joe Biden hi Senate ah kum 36 hrawng a thut cang i, Vice President ah kum 8 a thut cang, American politics a buai ning le thil sining vialte fiangtein thei dih tu a si,\nNatein Donald Trump cu Business Tycoon, voih 1 politics field a luhnak in President dirhmun a phan kho mi a si. Experience zei hman a ngei lo mi a si. A rah ding mi Nihnih ni/ Tuesday ah Debate an ngei cang lai. Credit0 RTK\nBe the first to comment on "President Trump Ohio ah a kal lio ah mipi nih lampi ah an au mi a leh mi cu Democrat pawl caah thei ngam ding si ti lo"


AMAK KO. TRUMP ASUNGH NAK ARUANG ACHIMMI CU ATURU KO – The Chinlung Post\nAMAK KO. TRUMP ASUNGH NAK ARUANG ACHIMMI CU ATURU KO\nPu Trump (A lai min cu “Pate Lul”) a sunghnak a ruang pakhat ah a tel ve tiah ka ruahmi cu, amah a ttanhtu, Mizoram lei in Dr. PC Biaksiama le Mizo cheukhat, Laimi (Chinmi) chung in zatuak 90 (Lai pastor le evangelists tampi telh) hrawng nih hruhttanh le palhttanh tuk in nan dirpi ruangah a si ve. Nan i thawh i Pu Trump cu Pathian nih a hmanmi a si, a umpi mi a si, a thimmi a si, Khrihfa a kan dawtu le a kan dirpi tu a si nan ti.\nAmah a ttanhtu le a dirpi tu pawl zong a piangthar mi le Khrihfa ttha kan si nan i ti rih fawn. Asinan Lai Media le Facebook ah nan cattialmi pawl le biachimmi pawl cu lih le hrokhrawl a tamtuk. Biden a ttanhtu pawl cu nan kan huat, holh dawh lo le holh chiakha in hehtiah nan kan ti. Duk tawk in nan kan vawlhpamh fawn. Messenger in ca nan kan kuat thinhar bu in. Kan cattialmi tangah khawmenh (comment) fak emem in nan kan pek rih fawn.\nKan hmanthlak le kan min pawl zong nan i lak riangmang hna i kan si lo ning piin hehtiah nan kan ti rih fawn. Nan thin a har, thil ttha lo tamtuk nan tuah i nan ziaza hrim a chia tuk. Mah cu maw Khrihfa nundawh cu a si? Pu Trump nan ttanhnak ah nanmah tein nan nun nan i hrawk dih. Midang thluak zong nan hrawh dih hna thawngpang dik lo nan ttial ruangah. Mah bantuk lungput le ziaza chia a neimi thlacamnak cu zeitin dah Bawipa Pathian nih cun a ngaih duh lai.\nZiah an leh duh hna lai nan thlacamnak cu? Nan i tinhmi hrim pei a ttha lo cu.Bible nih a timi cu mittha le miding thlacamnak cu Bawipa nih a ngaih a ti.Phungthlukbia 15:29 chungah fiang tein a chim ko hi “Miṭha nih thla an cam tikah Bawipa nih a ngaihpiak hna, sihmanhsehlaw miṭhalo cu zei ah a rel hna lo.” Jeim 5:16 chungah a ti rihmi cu “Miṭha mi thlacamnak cu hmual a ngei.” Pu Trump nan ttanh ruangah Laimi tampi cu nan Khrihfa ziaza a rawk lawng si loin hmailei nan nunnak zongah Pathian thluachuah hmuhnak lam a tlawm deuh ngaingai cang ko lai.\nCucaah cun Pu Trump a ttanhtu tamdeuh, nithum chung bak rawl-ulh in thla rak cam uh. Bawipa Pathian sinah ngaihthiam hal uh. Trump nan ttanh ruang i thinhar in thil ttha lo nan tuahmi le biadawh lo nan chimmi vialte cungah Bawipa sinah ngaihthiam hal uh. Pathian nih an leh hrim2 hna lai. Nan palhnak le nan sualnak vialte an ngaihthiam ko hna lai. Laimi tamdeuh le Mizo cheukhat nih Pu Trump cu hruhttanh le palhttanh rumro in nan ttanh ruangah a sunghnak hi a si ve ti khawh a si hi. Credit: Van Tum\nSalai Lairamthang:Democrats nih an control mi Pyithu Hluttaw, House ah House Speaker Nancy Pelosi hruainak in President Donald Trump cu a sual tiah impeach an tuah.House hluttaw palai nih vote an thlak i, Democrats an tam deuh hlei ah Republican minung 10 nih Democrats lei ttang in vote an thlak caah vote 232-197 in President Donald Trump cu a sual tiah impeach an tuah. Democrats lei ttang i vote a thlatu Republican palai hna cu Democrats an thawnnak state in a rami mi tam deuh an si.\nLiz Cheney of Wyoming, Dan Newhouse of Washington, John Katko of New York, Fred Upton of Michigan, Jaime Herrera Beutler of Washington, Adam Kinzinger of Illinois, Anthony Gonzalez of Ohio, Peter Meijer of Michigan, Tim Rice of South Carolina le David Valadao of California hna an si.President Donald Trump cu a dirkamhtu hna nih Capitol Hill an luh hnawh ruangah sual an phawt i, President phuah khawhnak article of impeachment pakhat in sual an phawtmi a si. House nih President Donald Trump cu sual an phawt cang caah Senate ah tazacuai ding in an lanhpi lai.\nSenate Majority leader Mitch McConnell nih cun Joe Biden President rian a thawk hnu lawngah President Trump tazacuainak cu thawk khawh dawh a si.Senate meeting cu January 19 lawngah meeting tuah a si lai caah President Trump a dinh tiangah tazacuainak dih khawh dawh a si lai lo. Januarty 21 ah President Trump cu a din lai i, Joe Biden nih President rian a thawk colh ve lai. Senate i taza an cuai zongah Democrats nih tei khawhnak lam a um lo. Senate i cheuthum cheu hnih vote lawng in President Trump cu phuah khawh a si.Senate ah Democrat le Republican cu vote 50 veve lawng an ngei. Senate i cheu thum cheu hnih vote lawng in Trump cu sual dantatnak pek khawh a si. Mah an tuah khawh lawngah Donald Trump cu President thimnak ah i cuh kho ti lo ding in an kham khawh lai. Republican nih cun Democrats pawl thil tuahmi cu sullam a ngei lomi a si, US caah thatnak nak in chiatnak a chuahpi lai. Credit: Salai Lairamthang\nVIDEO: CAAN ANAI CANG, TIMHCIA TEIN UM AHAU CANG, VANCUNG MI AN HMUH HNA


Juventus Player Daniele Rugani Cu Covid-19 Zawtnak A Ngei Cang. Ronaldo Le Ramsey Zong Lunghrinh An Si Cang – Chin World News Evening\nJuventus Player Daniele Rugani Cu Covid-19 Zawtnak A Ngei Cang. Ronaldo Le Ramsey Zong Lunghrinh An Si Cang: Juventus caah thawngchia taktak si cang. Ronaldo le Ramsey zong zawtnak an ngei lai timi an lunghrinh cang hna. Juventus hnu kham Daniele Rugani cu atu lio zawtnak ttihnung Corona Virus a ngei,”tiah Juventus nawlngeitu hna nih phung ning tein mipi sinah thawngthanhnak an tuah cang. Europe Player chungah Daniele Rugani hi Covid-19 zawtnak nei hmasa bik zong si.\nRelchih: Khah ralrin taktak kan herh cang, kan dirhmun nikhat hnu nikhat in tthat lei si loin chiat lei tu a panh chin lengmang cang. Cucaah daithlan awk kan ttha ti lo. Jusisdictions nih thanhnak an tuahmi ah US ramchung states 38 ah Corona Virus hi an hmuh cang. Atu nak in a karh chin rih lai caah US ramchung hi zawtnak a tambik le a karh bikmi si te lai,”tiah ruah asi.\nCu pin ah Khrihfa mi hna Pathian kan thangtthatnak hmun Biakinn hna tiangin an khar len cang. Zapi um kalnak hmun paohpaoh nikhat hnu nikhat in an khar cang lai. Publice office hna zong an khar lai i, Airport hna zong an khar lai,”tiah zumh asi. Event tampi hna zong an cancel dih cang i, Baseket ball game celhnak hna tiangin an cancel cang hna. Hi tlukin ralrinnak a um ko hnu zongah hi Corona Virus zawtnak hi a karh lai i, siizung rianttuantu hna caah rian har le thinphang taktak si lai. Cu hnu ah anmah Nurse lila zong an i chawnh lai i, hi Covid 19 zawtnak nih hin US minung tampi nunnak a liam lai i, minung tampi nih hi zawtnak an ngei kho. Atu bantukin a kal ko ahcun tiah,” CDC Covid-19 lei nih thanhnak an tuah. An ttih khunnak a ruang cu hi zawtnak damhnak ding caah zeibantuk sii hmanh an siam kho rih lo. Cun, pakhat le pakhat i chonh khawh lo nak sii zong an siam khawh rih lomi hi si bik.


Miruak An Hmuh Mi Hna Pawl Cu PDF Ruak Si Loin Khuami Tu An Rak Si - Chin Eleven News\nMiruak An Hmuh Mi Hna Pawl Cu PDF Ruak Si Loin Khuami Tu An Rak Si\nAugust 31, Sagaing Ramthen Tantse (Tangse) Peng Kapaung le Leikchan hrawng ah SAC ralkap nih khuachung an kah lio ah a thi mi ruak tiin facebook cahmai ah a lang mi ruak pawl cu khuami ruak an si tiah an fehter.\nCheukhat nih PDF pawl ruak ah an rel nain khuami ruak an si tiah khuami le chungkhar nih an fehter.“Kan zaam lio ahcun ka Pu he hin kan zaamti nain lam aa palh rua, kan i thlau. A thaizing zingka ahcun ka Pu ruak le midang ruak 2 cu tuupi ah kan hmuh hna.\nLeikchan zong ah ruak 4 hrawng an hmuh hna,” tiah khuami pakhat nih a chim.Khuami nih an chimnak ahcun ruak 10 hrawng um dawh a si. Hika kiang khuate in SAC ralkap tih ruang ah minung 4000 renglo an zaam i ramtang ah an i dor lio a si tiah BBC nih a tial.THT\nRelchap: Kayin Ramkulh Phapone KNU Brigade No.5 hmunhma chung ah SAC ralkap le an kuttang BGF pawl i bawm in KNU he August thla chung ah voi 130 an i kap i SAC lei 118 an thi, 68 kan hliamh hna tiah cathanh an chuah.\nSAC ralkap lei in hliamh mi hna lak ah Commander-in-Chief aa tel i KNU lei in minung 5 an i hliam ve.SAC nih hriamngan an hman ruang ah khuami inn 6 a kaang i khuami 3 an hrem hna, pakhat a thi, tiah theih a si.\nAtuhrawng hi KNU Brigade No.5 hmunhma ah SAC nih helicopter in zohngiatnak an tuah pah lengmang ruang ah khuami hna khur cawh i cuka kiangkap deuh ah i dor ding in KNU nih khuami an fial hna tiah KTM nih a tial. THT\nKNU le SAC ralkap August thla chung ah voi 130 an i kap, SAC lei 118 thi, 68 hliamh\nGood News: Pauh PDF Nih Ralhrang 100 Leng An Thah Hna


Isaiah 10 (Isaiah 10)\n1Ka mi hna hremnak ah phung dinglo a sermi nannih cu nan lo cang! 2Cu ti nan tuah caah cun sifakmi nih an hmuh awk hnga a simi kha an hmu kho lo i an bia kha ding tein ceihpiak a um bal lo. Cu phung cun nannih nih nuhmei le ngakṭah kha an thil le an ri nan chuh hna. 3Pathian nih dan an tat hna tikah zeitindik nan i tuah lai? Bawmhnak kha khuazei ah dah nan tlikhnawh lai? Khuazei dah nan chawva kha nan thuh hna lai? 4Raldohnak hmun ah nan thi lai, asilole sal ah an in kalpi hna lai. Cu ti a si na hmanh cun Bawipa thinhunnak cu a dong lai lo i dantatnak pek awkah a kut cu aa samh ko rih lai.\nPathian Nih Assiria Siangpahrang Kha A Uk\n5 Bawipa nih aa thawh i, “Ka thin a ka huntertu hna dantatnak caah Assiria cu thingtan bantukin ka hman. *10:5-34: Isa 14:24-27; Nah 1:1—3:19; Zef 2:13-15 6Pathian zei ah a rel lomi miphun, ka thin a ka phoktu hna tuk awkah Assiria cu ka thlah. An thil va chuh awk le ramh awk le mi kha khualak lam i nawncek he lamh chih awkah annih cu ka thlah hna,” a ti.\n7Sihmanhsehlaw Assiria siangpa-hrang nih hin a lungchung tein amahte in aa tinhmi thil pakhat, a puarṭhawng ngaimi a ngei. Miphun tampi hrawh hrimhrim kha aa tim. 8Aa thawh i, “Ka ralbawi cu an dihlak in siangpahrang an si. 9Kalno khua le Karkhemish khua kha ka tei hna. Hamath khua le Arpad khua kha ka tei hna. Samaria le Damaskas kha ka tei hna. 10Siasal a biami, Jerusalem le Samaria nak hmanh in siasal tam deuh a ngeimi miphun kha dantat awkah ka phak hna. 11Samaria le a siasal vialte cu ka hrawh dih cang hna i cu bantuk ṭhiamṭhiam in Jerusalem le cu khua chung i an biakmi siasal hna cungah cun ka tuah lai,” tiah tluang a khawng.\n12Sihmanhsehlaw Bawipa nih, “Atu i Zion Tlang cung le Jerusalem khua chungah ka tuah liomi hi ka dih tikah cun, Assiria siangpahrang hi aa porhlawtnak le a tluangkhawnmi ruangah hin dan ka tat lai,” a ti.\n13Assiria siangpahrang nih cun aa thawh i, “Hi vialte hi keimah tuahmi an si dih. Kei cu ka ṭhawng, ka fim, i a zer zong ka zer. Ram khat le ram khat karlak i ramri cu ka hloh dih hna i an i khonmi thilri cu ka chuh dih hna. Cuka i khua a sami hna cu cawtum bantukin ka naan hna. 14Vawlei cung miphun hna cu va bu bantuk men an si, vate ti hlawm in an chawva cu ka hlawm hna. Ka thin a ka phanter khotu dingah thla a samh ngammi pakhat hmanh an um lo, a ka awnhhnawh ngamtu dingah kaa a ang ngam pakhat hmanh an um lo,” ti in tluang a khawng.\n15Sihmanhsehlaw Bawipa nih, “Hrei-tlung nih a hmangtu nakin ka ngan deuh a ti kho maw? Hluah cu a hmangtu nakin a biapi deuh maw? Thingtan nih mi cu a phorh ṭung hna lo, mi nih pei thingtan cu an phorh cu,” tiah a ti.\n16Atu i khim lirliar in rawl a eimi hna cungah Bawipa nih rai a tlunter lai. An takpum chungah khan mei bantukin a kang pengmi a um lai. 17Israel ceunak Pathian cu, mei ah cun a cang lai. Israel Pathian thiang cu meizik ah cun a cang lai i ni khat chungah zeizong vialte kha a kangh dih hna lai, hling le so hmanh kha a kangh dih hna lai. 18Tupi ṭhaṭha le lo ṭhaṭha kha an rawk dih lai, thihnak tiang a tlunter khotu zawtnak nih mi a tlunhnawh bantuk khi a si lai. 19A tangmi thingkung cu an tlawm tuk hringhran lai caah ngakchia hmanh nih a rel dih khawh hna lai.\nTlawmte Cu An Kir Ṭhan Lai\n20Israel mi lakin a taangmi hna nih, a rak hrawk dih dengmangtu hna miphun kha an i bochan ti lo caan a phan lai. Bawipa Israel Pathian thiang tu kha an i bochan taktak cang lai. 21Israel mi hna lakin tlawmpal cu a ṭhawngmi an Pathian sinah khan an kir lai. 22Atu ah cun Israel mi cu rili kam thetse zat si hna hmanh seh law, a kir ṭhanmi cu tlawmte lawng an si lai. Hi mi hna hi rawhralnak cu chiahpiak an si ko i cu rawhralnak cu an ton hrim awk a si ko. *10:22-23: Rom 9:27 23Bawipa Ralkapbu hna Pathian nih ka tuah lai tiah a chim bangin, ram chung dihlak ah cun rawhralnak cu a tlung ko lai.\nBawipa Nih Assiria Dan A Tat Lai\n24Bawipa Ralkapbu hna Pathian nih Zion i a ummi cu a thawh hna i, “Izipt mi nih an rak in hrem hna bantuk khan Assiria mi nih hin in hrem hna hmanh seh law, Assiria mi hi ṭih hna hlah u. 25Dantatnak kan pekmi hna cu caan tawite chungah ka dihter lai i cun annih cu ka hrawh hna lai. 26Oreb lungpi ah Midian mi ka rak tuk hna bantuk khan keimah Ralkapbu Bawipa nih annih cu ka fung in ka tuk hna lai. Izipt ka rak hrem bantuk khan Assiria cu ka hrem lai. 27Cu caan a phak tikah Assiria ṭhawnnak chung khan nannih cu kan luatter hna lai i an hngawngkual cu nan hngawng ah thilrit an si ti lai lo,” a ti hna.\nRal An Lut\n28Ral cu Aiath * Aiath le cang 28-32 chung khua min hna hi ral nih Jerusalem tuk awkah chaklei in an run tikah, an pal pahmi hna khua an si. an phan cang. Migron kha an lonh cang. Mikmash ah an thilri kha an i chiah. 29Maabarah pawng khan an lan i Geba ah zan khat an riak. Ramah khuami hna cu an lau dih i Siangpahrang Saul Siangpahrang khua Gibeah khuami hna kha an zam dih. 30Gallim khuami hna au tuah u! Laishah khuami hna Gallim khuami au thawng cu ngai tuah u! Anathoth khuami hna, Gallim khuami hna aunak thawng cu let hna u. 31Madmenah khuami hna le Gebim khuami hna cu himnak kawl ah an zam dih.\n32Ral cu nihin hrimhrim ah hin Nob khua ah an um i Zion Tlang, Jerusalem khua cu an kuttum an thinhnawh len ko.\n33Bawipa Ralkapbu hna Bawipa nih thing nge thlangh in a thlangh hna lai. Aa porhlaw bikbik hna le a sang bikbik hna kha a thlangh hna lai i ningzahnak a phakter hna lai. 34Tupi chung thingkung kha hreitlung in an hau hna bangin annih cu Bawipa nih a hau hna lai i Lebanon tlang thing ṭha bikbik an tluk bangin an tlu lai!


Muidawh aduhtuk ruangah a muihmai tihnung tukin arak chuahtu nu pakhat - Khuaruah Har News\nMuidawh aduhtuk ruangah a muihmai tihnung tukin arak chuahtu nu pakhat\nMarch 19, 2020 April 3, 2020 admin\nTuchan cu vawleicung thiamnak asantuk cang ruangah tarnak nih achuahpi tawnmi vun cuarnak zong phaisa hmangin remh than asi theu tawn. Muihmai dawhnak hmangin riantuantu hna le muidawh nak lei ah akaltukmi nu pawl hna nihcun mah bantuk thiltuah cu khuaruah har thil pipa hmanh ah ruah asitilo.\nThailand ram chungah nu pakhat nihcun a vun cuarnak arak isamh than khawhnak dingah si arak ichunh tikah cun arak phing ciam mam i lak awktlaklo le zohah tihnung tiangin a muihmai cu arak ithleng tiah theih asi. Mah nu nihcun muidawh duh ah phaisa tampi dihin arak tuah nain mah bantuk thil atawn than tikah cun ngaihchiat nak le thinphan nak nih arak tlunh hnawh.\nZeiruang tiah cun a dawhnak muihmai vialte cun tihnung muihmai ah arak ithlen cang ruangah asi. Dawhnak duh ruangah phai tampi dihin muidawhnak arak kawlmi cu a chanchungah philh khawh tilo dingmi fahnak le rawhnak hna tunih arak tlun hnawh diam ai. Ramdang lawng ah hlahmaw mah bantuk thilcu anrak tuah theu tawn kan tilioah kan kawlram chung zongah mitampi nihcun mah zawtnak hri cu an ichonhbarh cang.\nMuidawh duhtuk nak hri nih cun kan kawlrampi zong aluh hnawh chin lengmang cang. Sinain mah bantuk thilcu phaisa ngeimi hna lawng nih an phanh khawhmi hmun ah a um rih. Mah bantuk dawr tampi arak chuah chin lengmang lai ruangah na panh dingmi dawr cu thatein hlathlai hmasa tawn law hmailei ah ngaihchihnak a chuahpi nak nghalo.\n← Irene zuk cu hnamh in fihnung tukmi biahla hna arak chimhnawh lentu Youtuber minthang pakhat\nA dawhtukmi model pakhat cu iPhone X pekin dating arak tuahpitu kum no telawng asirihmi nghakhia pate →\nThin hannak in arak khattu hna fanu fapa hna cu an pa ruak cungah an thil tuahmi cu ttihung taktak khi a si\nKawl Hlasak Thiam Le Lai Hlasak Thiam I Cawh In Hla An Sak Tti Nak (video)\nKhawmpi zawhmi mawtaw nih Pu Eangmawia thilak ah an pah\nWuhan ah mithi an karh thluahmah sizung hmanh nih a tlum ti hna lo i sizung leng an thi thluahmah cang\nBreaking News: KACHIN RAM ah chungkhar pa 5 hna cu namte in an thah dih hna\nApasal Tthing He Hmunkhat Ah Rian An Ttuanti Tthan Lainak Kong Achim Phuangtu Hlasak Thiam Chan Chan\nBobby Soxer: Lwan Paing tihmi daling rak ngei hlah ning law vawleicung ah nunman ngeilo bik ka si la


Fimthiamnak Le Cawnnak Long Nih Miphun Cu A Tunmer Taktak Khawh – Chin World News Evening\nFimthiamnak Le Cawnnak Long Nih Miphun Cu A Tunmer Taktak Khawh\nNovember 5, 2020 November 5, 2020 Salai Van Hmuhning\nFimthiamnak le cawnnak long nih miphun cu a tunmer taktak khawh. US ah ka lungrethei bik mi cu a harsa rihmi miphun vialte le a hleiin kan miphun thanchonak ding caah EDUCATION kong hi asi. Kan i ruahchannak ngan bik (HOPE) cu kan fale an si.\nKan fale hna hi schorlarship dah an ngah ti lo ahcun colleges, university a peh kho an tlawm te lai. Hringtu Pa dirhmun in hi kong ka ruahah ka lungre thei bik tawn. Fa ngei cia in US a pha mi patung, nutung hna kan caahcun zei tiawk a tha ti lo. Kan fale ca tal ah thukpi in kan ruahpiak hna a herh.\nEducation tha tein a ruat lomi le ai sehchih lo mi nihcun teimaknak lungthin an ngei kho lai lo atu lio US education system cun lung awtawm in hnukir than lengmang a fawi. Laimi cu fale thazaang pek le vision hmuhsak zong kan thiam chinchap bei lo tikah an lungthawnnak ding a lam a tlawmtuk rih.\nCikhat ca i inntha le motor tha cawk kha an i thim deuh lai i warehouse ah an kir dih lai. Education ah fimnak le cawnnak sang an ngah lo cangcun lamkam ah tamtuk kan ril te lai. Kan milu zatin kan thangcho kho lai lo. Gangs- star zong tampi a hrin chinchin lai. US ramtha kan ti ko nain Education ah thiamsangnak kan cawn khawh lo poh ahcun kan innchungkhar caah hell ram chuahnak lam ai neih biknak hmun asi.\nFimnak longnih miphun a tunmer. Biden a tlin i Education system hi a chim bang incomes $, 125000.00 tangnih free tuitions in a tuah khawh ko ahcun kan miphun cu an kan huap dih lai caah minung ah kan i chuah kho dih ngawt lai. A harsa rih mi US minung le miphundang zong a million in a tunmer hna lai.Cubantuk investment le strategy tha mi nih US ram lila a thanchoter chin than lai.\nUS um kan miphun ca thanchonak long siloin kanram zong hihnu hmailei ah an fimthiamnak in a let in an kan sersiampiak khawh lai. Phundangcun hlawhtlinnak phunhnih double blessing in Education system hmanh ah kan co lai. Mah miphun caah a tha bik mi le ai pehtlai bik mi te tanpi hi logic ah a dik bik ko rua. Hi a education system hrim hi ka duh bak. Tlinghram ko seh tihi ka saduhthah asi. Caṭialtu: Al Bik Lian Zathang\nMipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Kan thawngpang ṭialmi kongah, pehtlaih a duhmi nih Salai J Vanduhthar Lahnin ah pehtlaih khawh peng kan si. Cun, Chin World News Evening kan ṭialmi thawngpang paoh sml 24 a tlin hlan ah mizei hmanh nih copy-paste tuah kan siang lo. Na relmi thawngpang hna hi midang nih an rel khawh ve nak hnga aṭha tiah na ruahmi a um ahcun share in rak kan bawm ve. Kan ca a kan rel piaktu nan dihlak cungah kan ilawm. Upatnak he Admin\nFalam CNLD nih Pu No Than Kap Chungmang ca an cuahmi cu Hakha peng Chuncung khuami caah thinpan dai lo a si cang\nPu No Than Kap kongah dik lo tukin caa an taarmi kongah fianternak\nGood News: US Nih Min Aung Hlaing Acawlcangh Ning An Zoh Tikah An Duh Lo Ngai I Biatak Tein Akong An Ceih Cang Lai\nBreaking News: Muidawh Dalan Tihnung Taktak Mi Nu Nih CDF Ralkap Pawl Cu Biafak Ngaiin Avan Leh Cang Hna Hih!\nBreaking News: Khah Hakha Mipi Hna Ralrin Pek Nan Si Cang I Nan Chungkhar Atel Mi An Um Sual Maw


KUT BAK IN VOTE AN REL TTHANMI AH TAMTUK VOTE THAR AN HMUH HOI – The Chinlung Post\nKUT BAK IN VOTE AN REL TTHANMI AH TAMTUK VOTE THAR AN HMUH HOI\nRel Lomi Vote 5600+ An Hmuh: GEORGIA STATE i vote an thlakmi cu kut bak in an relter ṭhan hna i zahan tiang ah Fayette County ah vote 2755 reng lo bak rel lomi an hmuh ti si i tuchun ah vote 3000 reng lo Walton le Floyd county ah an hmuh chap i vote 5600 reng lo an hmuh cang ti a si. Pu Trump le a team pawl hi tlawmte cu an hnabei sei deuh kho men.\nNain, Pu Trump nih Georgia ah hin tei ṭhan hmanh seh law a hmuhmi vote hi 248 lawng a si rih lai i 270 a tling kho hlei lo. A sung ṭhiam lai. Cucaah, state dang Wisconsin, Pennsylvania le Michigan lei ah an buaipi rih a herh hnga. Wisconsin hi Georgia bantuk in vote relter ṭhan ding a si ahcun tuchun suimilam 5:00 hlan ah Trump team nih an buaipi a hau i phaisa million $7.9 hrawng an thaap ngam a herh.\nTuchun i an buaipi lo ahcun Wisconsin vote relmi result hi CERTIFIED tuah ding a donghnak ni a si cang i Certified an tuah cang hnu ahcun legal challenge hi tuah khawh a si ti lai lo. President Trump le a campaign team pawl hi an awlok chong ngai kho men. State dihlak nih an vote relmi result cio hi December 8 hlan ah fehter (certified) dih ding a si i December 14 ah Electoral College (state cio nih an thimmi hna Electors) nih vote thlak ding a si.\nElectoral college nih vote an pekmi hi CONGRESS nih January 6, 2021 i rel ding hi an schedule cu a si. Nain, Senate le House an lung ai khah lo sual ahcun thawn khawh zong a si. An lung ai khah ko i electoral college vote hi an cohlan ko ahcun January 20 ah President ding cu biakamnak (Oath) tuahter a si telai.\nUS President thimnak vote hi State 45 hrawng nih cun an rel dih cang nain an relmi result hi certified an tuah cio rih hna lo. Cucaah, US President thimnak result hi official nih thanhmi pakhat hmanh a um rih lo. Media pawl nih an zumh ning an phuan chungmi lawng a si rih. Cucaah, Biden nih a tei, Trump a sung cang tiah i al len ding khi a herh in a herh lem lomi a si. Phung ningte in a herhmi an tawlrel lai i an dih in an thanh te ko lai. Ref: FoxNews, Reuters. Credit: CV\nNi Thar A Chuak Trump Caah: Thawngpang thar pakhat cu Jackie Lacy Lacounty nih California ah lih in an tuahmi vote dingmi ithimnak ah, tuahtermi 8000 a um tiah hmuh a si than. Phungninglo minung kha vote thlakternak ca an tuahter hna ti a si. Atu hi zohfeltu nih a zoh lio a si. Adikmi a si ah cun Trump ta asi te lai. Court justice ah chuahpi cang lai. An zohfel lio a si, Na thinlung daite rak chiah law, Trump hnuah thlacam rak bawmve, Millions nih a caah thla an campiak. Ceorgia ah an hmuhmi vote Memory card kan philh sualmi 2600 Trump vote, cun memory card a upload kholo tuahmi vote 2755 nak tam Trump. Douglas County ah Lutheran 739 Memory Card chungah vote a ummi 128 vote Trump 156 Vote Joe Biden, 7 Vote Jurgen Sen, 2 vote min lo.\nBiaceihtu cu kancung athumi kan Pathian asi te lai. Kha ka bia ka vun peh lai; Trump cu USA president a tlinle cangka in a sual an kawl. Russia nih an bawmh an rak ti. Mi fanau a dir cingcing a mah long. A fa le nih biatak te in an dirpi. Nupi cu holhlo mi daite a si. Nain a thinlung a tuar har tuk ve ko lai. Trump cu riantuan a fellomi an rian in a dinhter thluahmah hna cucu USA thawngthan seh, lianngan thanseh, USA dirkamh taktak cu a si.\nAhohmanh a hual hna lo, biachim zong ai sumve lo. Ram saw hna seh I biatak hna seh a ti. President a tuan lai niah, Bible cungah akut a chuah i Pathian ka bawm tiah biakamnak atuah! bantuk tein Pathian nih a umpi taktak. Amah thlak duhah mirum tampi nih an chawva an chuah, Media nih a thatnak pakhathmanh a chimpiak duh lo, sihmanhsehlaw Pathian nih a dirpi zungzal.\nInn raangpi ah Pathian sin thlacamnak atuahpi hna , thlacam kan bawm u a ti zungzal, Pathian kha Pakhatnak ah achiah. Sualpuhnak tiang an rak tuah, a cazong an thlehpiak rih. Nihin ni ah USA election 2020 zongah a vote an fiarpiak rih fawn . An tuahto ning hi Pathian nih keimah ka bochan sehlaw teinak ka pekthan lai a ti caah a si ko. Tutan election cu vote a tangmi state ah an rel dih lai, pinah thawngthanhnak an tuah lai a hodah vote tamdeuh a hmu timi.\nCourt ah an phan lai,Cun Supreme court justice ah biaceihnak an phanthan te lai micheukhat state cu. Cucu an zohpiak hna lai I, January 20 ah kan president cu pehthan a si te lai. Georgia cu nihin vote a hodah a dikmi vote a hmu timi an vun thanh cang lai. Trump a duhmi nih vote an pekmi kha an rel chih lomi tamtuk an hmuh. Memory Card ah an hmuh rih, hihi tuah sualmi a si lo an tuah hrimhrim mi a si caah an tuhmi theipar cu a tuhtu bantuk in a zun cang lai.\nDemocratic party kumpi kumli chung an rak tuhmi facang ci cu a hmin an tha I, fafui a tlai kho taktak a bawrbawr in an um. Obama, Hillary, Joe Biden le Nancy Pelosi nih an lala mifa hna he an zun cang lai. An phawrcawk te lai maw. USA president tuanbia ah achiabik Obama a si an ti, cunak a chia deuhmi tuanbia cu Joe Biden a si cang lai. An hmuhmi vote rello mi cu Trump ta deuh longte an si. 2020 itimnak cu a Linsa taktak a hopoah thawngpang theih lai I ngeih cio a si ko. Kan dirpimi hi kan ke bunhnak zumhnak hramhe ai pehmi a si. Keimah cawngthai in ka thai, aduhmi zalawngte in relkhawh a si. Na hawi sinah na relter khawh nain ka bia merhpiak lo ka duh. Cafang palhnak le tlinlonak atampi kho. By Joseph Thawng Z Ting.


Australia nih "Biakinn, Gym, Cinema" khar dih uh tiin nawl chuah | The Chin Express\nAustralia nih “Biakinn, Gym, Cinema” khar dih uh tiin nawl chuah\nMelbourne — Australia ram ah coronavirus zawtnak ngeimi an karh chin lengmang caah ram hruaitu Prime Minister Pu Scott Morrison (hmanthlak) nih, “Nikhatni (March 23) thokin biakinn, pubs, clubs le gyms vialte khar dih uh” tiin thawng a thanh.\nAustralia Chin khrihfabu pawl zong nih kan biakinn, ṭhitum puai, chiat/ṭhat ṭhutpi, hla cawn, meeting, tbk., kan khar chung a hau ve cang lai tinak asi, a khar cangmi zong kan tampi.\nAustralia ah coronavirus zawtnak ngeimi 1,600 leng le a thimi 7 an si cang. Australia Chinmi tambiknak Victoria state le New South Wales state ah a zawmi an tam cem.\n“Rianṭuan khawh in pub ah kal um ti lai lo, zingka ah gym ah kal um ti lai lo, rawldawr (restaurant/cafe) ah ṭhut um ti lai lo,” tiin tuni ah PM Pu Scott Morrison nih a thanh.\n“Tu kum hi kan nun chungah a har bik kum asi. Thla 6 tiang khar an si khawh men caah mipi timhcia tein um uh,” ati.\nZarhpini zongah Pu Scott Morrison nih, “inn chung zaanglek/sport puai vialte zong Nikhatni chun hnu thok in khar dih an si cang lai,” ati.\nKaanche (beach) ah minung an tamtuk caah coronavirus zawtnak an i chawn dih sual lai tiin khua cozah pawl nih kaanche zong an khar thluahmah hna.\nRestaurant/cafe pawl ah ṭhut in ei a ngah ti lo, cawk in kalpi (takeaway) lawng ngah cang.\nSupermarkets, pharmacies, freight le retail pawl cu on peng an si ko lai.\nAustralia cozah nih “coronavirus nan i chawnhnak hnga lo (a karhnak hnga lo) minung i bu hlah uh…” tiin thawng a thanhmi cu mi tampi nih an zulh duh lo caah atu bantukin minung tamnak hmun vialte khar dih uh tiin nawl a chuah hi si.\nVictoria state cozah hruaitu Pu Daniel Andrews nih tuni ah, “Nihnihni thokin sianginn khar dih an si cang lai, online in cacawn dingin timhtuah asi,” tiah thawng a thanh ve.\n“Mipi nih cozah nawl chuahmi hi zei an rel lo i punghman in an um peng le mah zawn lawng an i ruah peng ahcun mi tampi an thi lai,” tiah a chim.\nVictoria state cozah nih nawl chuahmi cu mipi zulhter hna dingin khua chungah palek 500 a thlah hna lai i khar uh timi vialte an kharter dih hna lai. Minung aa bumi paoh an ṭhek hna lai.\nNew South Wales state balte ahcun sianginn cu an on rih ko hna lai nain, fale sianginn kaiter/lo cu nulepa nawl asi, tiah state cozah nih a thanh ve.\nChinmi tampi kan umnak WA, SA le Queensland states pawl zongah sianginn cu an khar rih hna lo nain upadi kan dorh caah fale sianginn kaiter/lo cu nulepa nawl asi, tiin state cozah nih thawng an thanh cio.\nCharhchan: ABC News, The Guardian, 9News


2019 -March Thla Tiang Lawng Ah 2018 Kum Nak In Tourists ( Ramdang khual) Cu Ting Tampi In An Karh Ning An Fianh! – Daily Post TV\n2019 January thla in – March thla dih tiang ah Ramdang minung Myanmar ram ah a rak tlawnmi hi 2018 January-March tiang nakkhan mikhual 208162 in an tam deuh tiah LahWahKah le Milu relnak zungpi nih mipi theih ding ah fianhnak an tuah.\n2018 January – March thla dih tiang ah Maynmar a rak tlawnmi mikhual pawl hi :\n928453 an si hna. 2019 January -March thla kar ahcun minung 1136615 nih Myanmar ram hi an rak tlawn hna.\nRamdang Mikhual pawl Myanmar ram an rak tlawn mi ahhin Cozah nih US$ 3.55million hrawng hi 2018 kum ah khan kan hmuh khawh. 2019 chung ahcun a tlawm bik 4 million cu cozah nih kan hmuh khawh ko lai . Cun 2020 ahcun ramdang mikhual pawl Myanmar ram ah a rak tlawnmi hin 7million hi kum khat ah hmuh khawh kan si.\nPakhatnak ah :2018 kum ahkhan Myanmar ram a rak tlawnmi a tambikmi cu China hi an si, January -March thla kar ah minung -68976 nih an rak tlawn kho. 2019 January-March thla karlak ahcun China ram mi Myanmar ram ah a rak tlawnmi cu 159163 an si. 2018 kum nak 2019 ahcun China mikhual minung 90177 in an tam deuh hna.\nPahnihnak ah Myanmar ram a rak tlawn bik ram cu Korea ram minung hi an si hna. 2018 kum ah minung 19854 an rak tlawn hna, 2019 kum chung ahcun Korea rammi 37648 nih an rak tlawn cang hna , 17794 minung in an tam deuh.\nNitlak ram lei in Myanmar ram ah a rak tlawnmi hna cu, UK, Switzerland, Russia, Belgium , New Zealand ram hi an si deuh hna. 2018 kum ah UK minung 13561 an rak tlawn hna ii 2019 ahcun 11531 lawng an rak tlawn kho cang hna.\nSwitzerland ram mikhual hi 2018 lio ahcun 3800 an rak tlawn natein, 2019 kum ahcun minung 3331 lawng nih an rak tlawn kho. Russia ram mikhual hi 2018 kum ahcun 2132 nih Myanmar ram an rak tlawn i 2019 ahcun minung 2132 lawng nih an rak tlawn.\nAsia ramchung ah Myanmar a rak tlawn bikmi ram cu Thailand le Malaysia hi an si hna. 2018 kum ah Thailand rammi 86367 hi an rak tlawn hna, 2019 ahcun 77132 lawng an rak tlawn hna.\nMalaysia ram mikhual hi 2018 kum ah Myanmar ram ah 13189 an rak tlawn hna i 2019 kum ahcun 11618 lawng an rak tlawn hna, minung 2201 in an tlawm deuh hna.\nA dang ram mikhual cu atlawm tete khi an si hna caah an fianh tilonak asi. Kawlram chung ah a buak tlak cun Tourists mikhual pawl an karh chin leng mang ko tiah an fianhmi cu an si hna.\nMyanmar mikhual Zohkhenhnak zungpi ah chairman U Hthat Lun Toe nih a chimmi ahcun ,hmai kum lei cun mikhual caah Promotion Plan le Research timi neih le tuah kho ding in kan ni zuam lai, a that khawh chinnak ah timhnak le hmun hma tha deuh in ser le tuah kan hau tiah a chim chihmi cu an si hna.


Chinram Chung Um Khrihfa Biakin Khangh Asi - Online Newspaper\nMay 12, 2022.Shan ramkulh chaklei, Muse peng Lashio-Muse motor lam ah civil motor in a thli in a umkal mi council ralhraang pawl cu PDF tangti phu komh nih an kah hna i ralhraang 20 an thi, PDF lei 2 an thi ve tiah People Security And defence Army – Muse nih thawng an thanh.\nUkraine raltuknak ah mipi 3,300 leng an thi.2022 May 13 – Russia nih Ukraine a tuknak zarh 11 chungah mipi 3,381 an thi tiah UN Human Rights Watch nih May 12 ah a chim.\nUkraine ngiathlaitu phu ah chiah a simi UN phu chimning ahcun mipi tam deuh cu a fak tukmi bom puahnak pawl, hriamngan le van lei dohnak ruangah a thimi an si tiah a chim.\nMah cazin hi aa naih bik in ruahdamhmi a si i a taktak ah a thimi cazin hi a thong nak in an tam deuh kho men tiah Geneva thawngzamh nih a langhter.\nMariupol khua ah mipi zeizah dah an thih timi theih khawhnak ding caah, thil sining le thawngpang hlatding ah harnak a um tiah a langhter.Russia nih February 24 in a thokmi Special Operation ah mipi tinh in kahdohnak tuahmi a um lo tiah bialehnak a tuah ve.


Ramdang ram tthangcho a um Laimi kan i za ve maw? – The Cherry Par\nRamdang ram tthangcho a um Laimi kan i za ve maw?\nJanuary 28, 2021 Cherry News\nA luancia kum 8/9 lio hrawngah Lai pastor pakhat nih a rak chim belmi cu Malaysia i a ummi, Laimi an hruhning le an molh khawh ning cu khuaruahhar an si ko. A kilven, a tthithruai, le a zohkhenh an har tuk a ti. Amah hi Malaysia Laimi sinah pastor caan saupi a ttuan cangmi a si. A ti rihmi cu vok le ar bantuk an si ko ati. A chimmi Laimi chungah hin atu i ram tthangcho le ram rumnak a phanmi, Laimi vialte zong nan i tel ve ko.\nRamdang a phanmi, Laimi (Chinmi) kan i za nemmam lo. Tamtuk kan i zuam rih a hau. Kan sining le kan dirhmun a niam tuk rih. Khrihfa kan sinak zongah tamtuk in chambaunak kan nei rih. Ramdang kan phaknak zong a sau rih lo ruangah kan lung zong a fim rih lo. Atutan thimnak hrim in kan Khrihfa lungput le ziaza le kan sining tamtuk a lang. Zapi zaran cu kan muisam, kan hnipuan hruk le kan umtu hoiher le kan biachim holhrel in kan dirhmun kan sining a niamning cu a lang dih ko/a thei dih ko. Mahtluk in kan dirhmun kan sining a niam nan kan i uah tuk rih hoi cu mu. Kan thinlung put a hei uak khawh ve ning. Kan lung a khong ning le a puam ning hna hi a mak khi si ko. Kan sining, kan dirhmun, kan ziaza, kan lungput, le kan biachim holhrel kan chambau ning pawl cu chimcawk lo a si ko lai. Credit: Saya Van Tum\n← Cakei Fim hi Zophei le Senthang peng in aa thok ning tuanbia\nPresident hlun, Donald Trump cu Florida a umnak Mar-a-Lago ah House Republican leader Kevin McCarthy nih a va ton →


President Trump cu Pathian nih a dirpi ning a lang thluamah cang. China, WHO le Democrat pawl ningzahnak a si cang\nGerman BND nih mah bantuk in a chim mi hi a dik mi a si ah cun President nih China Centric tiah a rak chim tawn mi kha a dik ti fiangter nak pakhat a vun langter chap. April thla ah President Trump Administration nih WHO cu China propaganda tiin a rak ti cang. President Trump le Mike Pompeo nih China cu tu tiang fakpi in an phomh peng. Preisent Trump nih China le WHO a zum lo ning a rak chim lengmang tawn. Natein mi tampi nih Trump cu an soisel i lih chim hmang mi an rak ti tawn, Democrat party zong nih WHO le China dirpi in President Trump cu fakpi in an rak phom, natein a tu cu thil dik le a hman mi a vun lang thluamah cang ko. Source- India Today News\nBe the first to comment on "President Trump cu Pathian nih a dirpi ning a lang thluamah cang. China, WHO le Democrat pawl ningzahnak a si cang"


***Vakok.Lian***: Nunphung Le Biaknak\n2001 kum October thla dih lai te ah asi.\nVoi dang tawn bang in zing zing khat cu khua dei lai te ah ka minu le ka fapa tuah mi Japan sushi pawl kha dawr dangdang ah kuat ding in kaa thawh. Lam tonnak pakhat ah mei sen a si ca-ah ka hmai ah mawtaka pahnih an rak dir chung cang.\nKei zong ka mawtaka barik ka lamh zokzok tikah ka hmai nu ka pah dengmang. Cu ah cun ruah lo pi ah ka hmai dirmi mawtaka hnu lei kuang lengah aa thlai ko mi minung kut ka hmuh. Mawtaka mei in ka cerh i, ttha tein ka zoh tthan tikah minung kut taktak asi ca-ah ka lau ngaingai. A minung pum cu a chungah a um i, a keh lei kut kha a chin an khar mi nih a nenh chih ca-ah a leng ah a chuak i, aa thlai ko. Ttha tein ka zoh tikah ngakchia kum 12 le 15 kar hrawng asi lai. Mirang asi. A jacket angki ban a hlim caah a suimilam ttha tein hmuh khawh asi.\nMawtaka mawngtu ka vun ngiat tikah mi nak nu asi. Kum 30 le 40 kar asi lai. A mawtaka keh lei thlalang chung in ka vun bih tikah rengh nawn in a rak ka zoh ve kha ka hmuh. Ka mit cu a mawtaka hnu lei ah ka tthial hnu ah cu nu cu ka vun zoh tthan tikah fak deuh in a mit a vun ka rengh. “Mi that nu naa hliah te lai, “tiah ka lung thli in ka hro.\nHi kong hi cu palik chimh lo ah a ttha lai lo. Minak pawl hi an sual tuk tawn. Keimah hrimhrim te zan ttim ah pakhat pa nih pistol in a rak ka bawh i, Dr. Vumson inn pawngah damiah a rak ka ttaih. Tangka pek awk ka ngeih lo caah a pistol cun a ka kah. Khuazing Pathian nih aa rel lai lo, a ti caah a ka nganh. A rak ka nolh tthan nain a kuan a dih ca-ah thihnak in ka rak luat. Sertu Pathian a min thangtthat si zungzal koseh!\nHi bantuk a pipa mi bia hi palik chimh lo ah a ttha lai lo. Asinain keimah nih chimh ahcun ka buai tuk sual lai. An mah le an mah i chim ko hna seh, tiah ka hnu lei ah ka hei bih tikah mirang pa nih a rak ka zulh ko kha ka hmuh. Si bak seh. Mi that tu cu minak asi. A thah mi cu mirang asi. Mirang pa nih a hmuh ahcun a ing bal lai lo. Khi pa nih hmu seh law a mah nih tuaktan dih seh, tiah ka mawtaka cu lam kam ah a dir lai bantuk in ka tthial i, ka hnu lei mirang pa cu ka kenh.\nKa lungtthli cun; “Minak nu na mui te rup loin saram thinlung na ngei, cei ko”. Cu ti cun ka tuah mi a ttha ngai, ka thiam ngai, ti mi lung sinak he cun an hnu lei in ka zulh hna.\nA rauh hlan ah mirang pa cu keh lei townhouse pawl umnak dum chungah a lut. Mi that nu hnu lei ah a zul mi cu abik in kei mah ka si tthan hoi. Ka vun naih deuh tlawmpal ah awrh lei lam tte ah a ka pial tak. Khua zong a hung dei deng cang. Khua dei hlan ah a tuah hnga ding vialte a tuah a hau lai va si kaw mi tam kalnak lam kaupi ah zeitin dah sau a kal ngam ti lai.\nKa thinlung cu biahalnak tampi he a vun i tuai tthan. Kha nu kha tlaih khawh colh a hau. Mirang pa nih khan kha nu mawtaka hnu lei i mithi kut kha a hmu lai maw, hmu lo. Hei hmu ko seh law, palik a chim hna lai maw? A chimh hna lo ahcun keimah cungah palik chimh ding ttuanvo a rak i khing tthan cang.\nHi kong hi cu a fiang tuk mi asi. Zan ttim ah minak nu nih mirang ngakchia pa kha a thah. A ruang cu theih khawh asi rih lo. Khua dei hlan ah khua leng kaa khatkhat ah a ruak kha va hlonh a timh. Mithi ruak kha rianrang tuk, hnawh tuk in a mawtaka hnu lei kuang chungah a khumh tikah a kut a khumh chih khawh lo a thei lo. Kha kha a van chiatnak cu asi i, kei nih ka hmuh. Cu nak fiang deuh mi thil a um kho ti lo. A fiang bak.\nAlak in mi fa va thah riangmang i, a thattu hmanh theih lo ahcun a thi mi caah a fak tuk.\nA tuah ngam ahcun ing ngam ve ko seh.\nAsinain ka pawngkam ah palik zung umnak ka hngal lo. Cu pin ah palik zung ka kawl ahcun nihin kan sushi tuahmi vialte pakpalawng ah an i cang dih kho. Dawr dangdang ah kuat an herh. Cu lawng ah thaizing kiptuh rawl ei awk kan ngei lai.\nHi bantuk thil tthalo tuah mi hmuh ko nain palik sin ripawt tuah lo ahcun Pathian hna hmanh ka tla lai lo. Cu pin ah minak pawl an lawr chin lengmang sual lai.\nSushi ttuannak dawr uktu pa ka chimh lai i, a mah nih tuaktan te ko seh.\nDawr ka phak tikah dawr uktu a phan rih lo. Asi ahcun dawr upa asi ve mi mirang nu ka va chimh lai, ka ti tikah a dang minak pa pakhat he bia an i ruah len ko. Sau nawn ka hngah hna nain an ngol hlei lo. Cu lio ah cun palik thuam aa thuam mi mirang pa pakhat dawr chungah a rak luh ka hmuh.\nVan tthat! Pathian khuakhan asi, tiin a sin ah ka va kal zokzok i, ka hmuh, ka ton mi a zapi kha cu palik pa cu ka va chimh.\nHi tluk a pipa mi, a biapi mi hi, palik pa nih cun kaa khat te lawng in;\n“Phang hlah,” a ka ti men. Ka thin cu a tur in a tur. Ka lung thli cun hi bantuk palik thathu pa celngel he hin kan va tong, a mah zong hi that si ve seh law a ttha hnga, ka ti.\n“Ziah palik na si lo maw, hi tluk a biapi mi zei ah na rel lo,” tiah ka hal tikah;\n“Mi zawn na ruahnak, na siaherhnak na ka chimh mi cungah kaa lawm. Khuazei ram mi dah na si,” ti tu in ka ram le ka miphun tu kha a hlathlai.\n“Barma mi ka si ko eh, cu cu a biapi lo eh,”tiah thin tawi nawn in ka leh.\nKa lungthli cun Bin laden te chung ah maw a ka rel hnga. Cu kong tham cu Texas lei Florida lei ah pei va hlat ding asi ko cu, tiah ka lung chung ah duak a hung chuak. Mi thatnu a luat cang lai hi ta, ti mi thinphannak nih a hun zulh colh tikah;\nVawlei pumpi dahra aa mer ti lo i hi tluk in ni thaizing ah thil a nuar hnga, a kal cang, a kal ko cang, timi lungdonghnak he ka lu cu a mah tein aa lei riahmah ko.\nCu ti um thiam lo, lung sivang in ka um mi kha palik pa nih a theih tikah a chim mi cu;\n“Unau pa, puai caan asi eh, ka hmuh na timi bantuk kha, hika dawr hmanh ah hin a um men lai dah kaw!”\nAize!!! Cu tluk cun maw ka theihhngalh mi a va tlawm ve. Khuazei ram mi dah na si, a ka ti lioah voidang tawn bang in “Chin ka si, “ka ti lo kha cu Pathian khuakhan asi, tiah ka ningzahnak cu ka Pathian ka hei cheuh. Ka cal kaa bengh bu in;\n“Asi ah cu ti mipi laulak in an kan tuah cu a ttha maw,”tiah ningzah pheng ah palik pa cu ka hal tthan.\nHi puai caan ah kha bantuk pawl kha zapi theih cia ah ruah asi,”tiah a vun ka leh tikah hluah vu kha hluah in ah chih len ko mi khi ka lo cang. Za seh! Ka hal chin lengmang lai, ka theihhngalh a tlawm tuknak a lang chin lengmang lai, ka ningzah a zual chin langmang lai. Za cang ko sawh seh!\nKrisamat hi kumpi kum khat chungah Krifa mi caah asunglawi bikmi puai asi i, December thla ah tuah asi cu zapi theih asi ko. Cu hlan deuh November thla ah “Thanks giving” puai asi. Ngeihchiah chawva pekchanh caan, hlut caan asi. Cu hlan deuh ah “Halloween” puai a um rih. October thla thih zan-November thla aa thawk ni asi. Kan Lairam i, “Thlai thar, Tho le Krisamat puai hna he pehtonh in cattialtu pahnih thum nih an ttial cang ko rua. Ka rel manh rih hna lo. Ka ngaithiam rih kun uh.\nHalloween, Thanksgiving le Christmas puai pathum hna hi caan caan khat chungah pehzulh tein tuah asi pinah a tuah tu cu Krifa asi mi an si tikah Krifa puai an si, tiah ruahpalh a fawi te. Halloween hi cu Krifa puai asi lo.\nHalloween puai hi kan hnu lei kum 2000 hrawngah Great Britain, Ireland le France ram hna ah an rak tuah hmasa, ti asi. Cu puai tuahnak ah a hruaitu hna cu tlang bawi luala pawl, tlang bawi pawl an si, ti asi. An tuahnak sullam cu, cu zan ah vulei ah a rak kir mi mithi thlarau muthla pawl conglawmhnak, upatnak puai asi.\nHlan chan minung hna nih hin Halloween zan ah hin a thi mi thlarau an nung tthan i lei cungah an vak, tiah an zumh. Cu zan ah cun mithi thlarau lawng siloin hnam pawl zong an i nuamh zan, an puai asi ve. Cu hnam hna i an hriamnam cu hmunphiah asi, ti asi. Palak hi zan mui lak ah i khon i den lo in a zuan khawhnak zoh hin palak hi hnam aiawh asi, tiah an ruah. Cu bantuk cun chimbu, ca u(utlak) le chizawh nak zong an si cio hna ti asi fawn.\nIrish tuanbia ah hin Jack timi pa a rak um i, khuachia a domi asi, an ti. A thih tikah vancung ah a kai kho lo. Tang ah a rak ttum tthan tikah khuachia nih an ttum ter duh lo ca-ah mei inn te aa van i, riakbu kawl ah a vak, ti asi. Cu a mei innte cu Jack O’lantern an ti i, puai tuahtu hna nih sunhsak ngai in an van ttheu.\nAtu chan puai tuah tu hna nih a cung lei kan chim mi vialte muithlam a len khawh ding caah hin a phunphun in an i thuam an i ttamh i, mipi lak zongah an vak ve ko.\nHi puai tuah tu hna hi Krifa zong an si ve ko. Krifa an sinain hi tiin Halloween puai an tuah hi cu, hlan lio an pupa zumhnak kha an nunphung pakhat can ah an kilven mi asi, tiah ka ruah.\nPosted by L.VanBlian_blogpost.com at 10:37 AM


Nungak Thiang Nih Hrinnak ( Virgin Birth) | Faiceu News\nInnpiCaparNungak Thiang Nih Hrinnak ( Virgin Birth)\nApril 12, 2018 mark Capar 0\nBawi Jesuh khrih cawnpiaknak ah siseh ,Paul cawnpiaknak ah siseh virgin birth kong hi tampi a chim lo.Cu cu a biapi lo a si caah a si kho i Bible ttial tu nih hi kong hi an theih tuk lo zong a si kho.Synoptic Gospel timi Matthew,Mark le Luke kan zoh tikah Mark cu Khrih chuahnak kong le virgin birth kong a pel hmanh a chim lo. Khrih chuah nak kong hi Matthew le Luke ah a um nain Jesuh khrih zungzal Pathian fapa vawlei hramthok kaa in a thawh kehnak an chim lo.Jesuh khrih minung aa thawh kehnak lawng an chim.\nLamkaltu pawl cawnpiaknak le phungchimnak ah Thiangthlarau in hrinnak kong hi an chim fawn lo.Paul zongnih Khrih minung in a ratnak a chim nain zeitinin dah minu chungin a chuah i a’si canning a si ti bel achim bak lo.\nCu caah thiangthlarau in hrinnak hi lamkaltu hna nih biapi ah an chia lo ti hi a fiang tuk.Cun hi kong a ttial tu nih an ttial tikah an mah lio chan i a chuak mi docetic pawl ruahnak siseh ,nu le va sinak hi a thur mi a si tiin nu le pa duhnak a rak doh tu Hellenistic ascetic zumhnak siseh rak i lak dawh an si. Emil Brunner nih cun virgin birth cu biakam thar khrihfabuu thawngttha bia he aa peh tlai lo.Mary biaknak zonghi Bible he aa kalh a ti.\nlaimi mitin pual cakuat relnak cauk chung in Samuel Ngun Ling tial mi


Motor Mawng Lio Phone Zohlonak Upade Thar | DCBC\nAuthor Ca le Nunphung\nTexas ah motor mawngh pah in phone tongh cu ticket pek a si cang lai.\nMotor mawng lio ah phone tongh lonak upade (texting while driving) cu Texas Governor Greg Abbott nih June 6 ah a min a thut cang i Sept. thla thawk in hman a si cang lai. “Motor mawngh lio text a hmangmi hna ruangah accident kan ton lengmang mi hi kan kham khawh nak ding ah hi upade hi tuni ah min ka thut,” tiah Abbott nih a chim.\nHi upade thar nih hin motor a kal lio ah a mawngtu nih text message kuat a kham hna lai. Upade a zul lomi cu $99 in $200 tiang dantat an a si cang lai caah ralrin cio kan herh. Hi upade hi Texas state ning in hman dih a si lai.\n“Ni kum ah motor a mawngtu nih phone an hman pah ruangah minung 455 accident in an thi i 3,000 renglo fah ngai in an khawndennak an tong,”\n“Ni kum ah motor a mawngtu nih phone an hman pah ruangah minung 455 accident in an thi i 3,000 renglo fah ngai in an khawndennak an tong,” tiah Texas Department of Transportation director a si mi James Bass nih a chim. “Hi a khawng mi hna hi tam deuh cu mino an si,” tiah a peh./p>\nStacey Riddle i a fanu Brianna Robinson, 19, le Jade Robinson, 17 cu ni kum khan motor mawng lio ah phone an tongh ruangah accident in an unau in mual an liam. “Ka fanu le hi kan inn hmai innka hin an rak tin than ti lai lo ti hi ka theih ko nain ka hngak peng ko hna.” “Mi tampi hi motor mawng pah zong in an phone an zoh peng le an tuahmi nih hin an mah nunnak, an dawtmi hna nunnak le an theih bal lomi hna an nunnak tiang khi zungzal in an rawhter khawh ti hi kan theih lo,” tiah an nu a si mi nih a chim.\nHi upade thar nih nunnak tampi a khah lai tiah an ruah. July 18 ah fek deuh in remh ding in an timh.


Motor Accident Ruangah Ngaih ChiatNak A Tong Mj Hna Le A Hliam Mj Hna Cozah Nih An Bomh Hna – The Chinlung Post\nTutan kan ngaih ChiatNak ton mi cu a fak khun hi bantuk in thih nak Tiang le Hliam hma hna Christmas lai I kn ton hi lung cu a Nuam lo tak tak Pathian tu nih hmen hram hna seh.Decemberer 14. zing (7:30AM) ah tleicia Pu Van Lal mawtaw tthing, Chin Taung Taan mawtaw cu Hakha lei a kal pah ah Thang Hrim siakawm pawng ah Accident an tong.\nThantlang mi pakhat le Tahtlang khuami nu veve an nunnak a liam. A dang hma an pu dih tiah theih a si.A mawtaw hi thlang tuk ah a va rilh caah lam in hmuh khawh a si lo ti a si. Aa hliammi hna cu siizung ah an kalpi cang hna.\nThantlang in Hakha a kal lio ah Motor aa let i aa khawng mi chungkhar hna cu Chin Ramkulh Cozah Vuanci hna le tuanvo ngeitu hna nih Bawmhnak an pek hnaThantlang in Hakha ah a kal mi Chin Taung Taan Motor aa let i a thi mi minung 2 chungkhar le a dang a hliam mi hna cu Chin Ramkulh cozah vuanci le ttuanvo ngeitu nih bawmhnak tangka an pek hna tiah kan theih.\nTutan i khawnden nak a tong mi chungkhar hna cu Chin Ramkulh cozah in Social Affair Minister Pau Lun Min Thang le Sipin vuanci U Soe Htet hna nih si inn ah va ton in thazaang peknak le bawmhnak peknak an ngeih hna tiah kan theih.A thi mi hna chungkhar cu Myanmar tangka sing 3 veve le hliamhma a pu mi hna cu 50000 MMK cio in an bawmh hna tiah kan theih.\nPathian nih a Hliam mi hna dam nak or hna seh law a kan Liamtak mi hna Hmen hram ko hna seh Thlacam nak in naam cio hna sih.


Sang Hre Biaro Ling Pawl Hi Rak Rel Ve Hmanh An Tha Kho Taktak Si – Chin Miphun Tlangau\nSang Hre Biaro Ling Pawl Hi Rak Rel Ve Hmanh An Tha Kho Taktak Si\nPu Sang Hre hi kan Laipa ah cun paza bak a si.a rian t’uan ning le a cawlcangh ning zoh tik ah kan ram le miphun caah a pum a pe taktak mi a si.a rian t’uan ning konghe pehtlai in miphun zawn ruahnak a neih mi vial hmanh ah hin upat awk a tlak ngaingai mi a si tiah ka ruah.a tang lei ah hin Pu Sang Hre nih biaro ling a chim mi tampi chungin tlawnpal ka vun langhter rak rel ve hmanh a t’ha ngamsam.\nNai cawmnak caah tangka hmuh/pek in na tuan mi rian paoh hi rian hmete, rian te nau an um lo. Rian lian, rian ngan lawng te an si.Rian a upat lo mi cu mi thangcho lo mi an si. Zei rian na tuan mi paoh na lungthin dih lak le na thiamnak dih lak in tuan i tim.\nNa rian na tuan pah in na phak kho lo ding mi, na fimthiamnak zong nih a tlinh lo mi rian hna khi hngar len hna hlah. Na tuan mi rian te kha nuam te in tuan ko. Fak piin i zuam fawn.Cu ti na tuah ahcun na ngandam lai. Na lungthin a dam lai. A nungmi Pathian zong na hmuh khawh deuh lai.\nNitin Rawl (Daily Bread) Ningcang loin mi hngar hna hlah. Mi na hngar chung paoh cu na chung lei in na zaw peng lai.Mitthli le pawtam lengmang in sianginn kai in degree a hmu mi hna khi awl tuk in soi hna hlah.\nZei tluk rian sang le degree sang na lak zongah na tang um mi hna khi na cil cha lai ci. Nangmah bantuk an cawisang tu an si.Zei hmanh cawncannak na ngei kho lo kha tha tein i hngal ko.\nUpa dirhmun thim mi na si caan paoh le cung kai in biachimnak caan tha na hmuh paoh ah fimnak le catang sang kai nak rumro hi doh hlah. Ramthumnak na phaknak ram hna hi cawncannak le fimnak a ngei mi hna nih sak mi ram a si hi philh lai ci.


***Vakok.Lian***: World Champion Spain\nVoi1 World Cup Final an kai ah ah teinak an hmuh. Lawmhnak in a khatmi Spain team.\nSpain Champion sinak ding ah goal khat te (teitu goal) a senhtu Andres Iniesta nih a thimi a hawipa Daniel Jarque philh lonak ah a ttialmi angki chung alangh ter.\n(Netherland - Spania 0-1) minute 90 hnu ah minute 30 an chuih tthan hnu, minute 4 ai duh ah Spain laikal Iniesta nih a goal Spain cu Champion an si.\nHi hna team nih hi Final kai ding ciam maam an rak si. Zoh an dawh. An chuih ning a ttha veve, an i tluk bak. Goal khawhnak caanttha tampi an ngei veve nain, van ttheo nih a goalter hna lo ti awk in a si. A zohtu kan thinlung a cawlter ngai tawn. A hnubik i Redcard nih tam ngai a hrawh, Penalty an chuihte lai tiah ruah nawnmi, an chuih manh lo.\nNetherland hi World Cup ah Final a voi 3nk. an kai a si. Cucaah tutan cu tei ding an rak i ruahchan tuk ve, nain Spain 2008 Europe Master teitu he an i ton celngelmi nih thil a suk khak nawn. Cun, Netherland tu kum cu, an thiam bak fawn. An chuih ning zong a ttha. Pumpak in a thiammi zong an tam ngai ko, nain Spain atu lio vulei cung ah an chuih nakkip ah a thiambik timi lawngte Spain team nih tlawmte an teideuh hna. Netherland hi hmai lei ah final kai khawhnak lam a har ngai cangmi an si. Tu kum kha chance ttha bik an ngeih a si kho men.\nSpain cu kan chim voi 10, Semifinal an kai voi 1nk le Final an kai voi 1nk bak a si. Tu kum cu Spain bak hi zumhbikmi ah an i tel. An chuihka cu mi lung an rawhter ngai nain, an chuih deuhdeuh an thiam deuhdeuh. Cucaah, Germany Coach pa lila nih semifinal an dih bak ah, Spain nih final an tei lai a rak ti kha a si. Spain goalbawh Casilas kha a ttap tuk. Aruang cu World Cup caah a voi 3nk goal a bawh in ai tel a si i tu kum pin cu a bawh kho ding dirhmun ah a dir ti lo pin ah a kum 3nk ah pakhatnak an lak caah lunghno in an ttap. EM ah pakhatnak a rak lakpi hna, Captain a rak si. WC a lakpi hna, Captain a si hoi. Ai lawm hrinhrang.\nGolden Ball World Cup 2010 a chuihmi lak ah a thiambik tiah an thimmi Diego Forlan nih suibawlung a co.\nDiego Forlan cu Uruguay hmaikal a si i a goal sutmi an i dawh pinah a bawlung chuih a that caah a thiambik laksawng suibawlung an pek. Mah hi journalists nih an thim hna i vote an pek tambikmi an si hna. Netherland Sneijder cu ngunbawlung an pek i David Villa cu Dar-bawlung an pek ve.\nTopscore 4 an si. Germany 13Muller cu Suikeden an pek pinah world cup a chuihmi mino lak ah a thiambik laksawng an pek fawn. David Villa cu ngun-kendan an pek i Sneijder cu Dar-kedan an pek. Mah hi Journalist nih an thimmi hna an si. Forlan kha a chuihmi an zoh hnu ah Suibawlung pek kha a za ko an ti. Spain captain Iker Casilas cu goalbawh thiambik laksawng an pek i sui kuthruk an pek.\nRefree le lineman palh ruangah, kan sung tiah an i ruah. A zohtu zong nih refree le lineman kan sawi pah ko hna nain, 2010 World Cup Champion cu Spain an si ko. Vulei cung bawlung chuih thiambik cu Spain an si ko.\n2014 Brazil ah damte le nuamte in in an i tong tthan te hna lai.\nIhnawh ngai in ka van cuk mi a si. Damte in.\nPosted by L.VanBlian_blogpost.com at 10:08 PM


Kawlram MPT Telenor Le Ooredoo Hmangmi Telenor Company Cu Myanmar In A Chuak Cang Lai – Thechinlandtoday\nKawlram MPT Telenor Le Ooredoo Hmangmi Telenor Company Cu Myanmar In A Chuak Cang Lai\nadmin July 2, 2021 Leave a Comment on Kawlram MPT Telenor Le Ooredoo Hmangmi Telenor Company Cu Myanmar In A Chuak Cang Lai\nTelenor Company Cu Myanmar In A Chuak Cang Lai.Ralhrang nih nawlngeihnak an lak hnu in Myanmar ramchung pehtlaihnak cu biatak tein rengh a si. Phone line company pawl zong sungh lei an panh deuhdeuh. Cu chungah Telenor company zong aa tel ve.Telenor hi Norway company a si i Thein Sein chan lio 2014 ah Myanmar ah a lutmi a si. A hmangtu nuai 18 leng an si. MPT, Telenor le Ooredoo hna hi Myanmar ah cun human bikmi phone line an si.\nRalhrang nih rikhiah an tuahmi a tam tikah pehtlaihnak lei company an dirhmun a tha ti lo. Cucaah Telenor company cu zuar an timh cang. Ooredoo nih cawk an duh nain fiang tein an chim rih lo. Cun Taluk company cheukhat nih Telenor cu cawk dingin an hal len ve tiah TMT Business media nih a tial.\nRelchap: Ram 7 Nih Biatung An Chuahpimi Cu An Sungh Caah UNHRC Meeting Ah Myanmar Buai nak An Ceih Than Lai, SAC Cu Sawm An Si Ve Lo!A voi 47 nak Uniter Nations Human Rights Council (UNHRC) meeting pi ah ralhrang bu (SAC) cu kainak nawl an pek hna lo caah SAC dirkamhtu ram cheukhat nih Myanmar buainak kong ceih lo dingin biatung an chuahpi. Asinain ram tam deuh nih ceih dingin an lungtlin caah UNHRC meeting ah Myanmar buainak kong an ceih than lai tiah theih a si.\nUN tangah a ummi bu WHO, WFP le ILO hna nih SAC thlahmi palai cu chungtel ah an cohlang lo. Atu UNHRC zong nih a cohlang lo. Tukum September thla ah UN chungtel cohlannak ceihkhangtu Credential Committee nih ahote hi dah chungtel ah kan cohlan hna lai ti an khiah te lai.UNHRC ahhin chungtel ram 47 an um. Hi chungah ram 26 nih Myanmar buainak kong ceih an duh, ram 7 nih an duh lo, ram 14 cu karlak ah an um.\nChungtel ram tam deuh nih an duh caah UN nih Myanmar nuhrin covo hlathlainak tuanvo a pekmi Mr. Tom Andrew le Ms. Micelle Bachelet nih an chuahpimi cathluan an rel lai i cu cungah i hngat in an ceih lai.UNHRC ah Myanmar buainak kong ceih a duh lomi ram hna cu China, Russia le Cuba hna an i tel i ceih a duhmi ram 26 chungah ASEAN in Indonesia le Philipine an i tel.\nChinram Palek A Mah Lungtho Tein CDM Ah A Lut Ve Cang →\n← Falam Le Natchaung Karlak Khuate Pawl Cu Ralhrangbu Nih Hriamnam Phunkip An Kah Hna


2008 Phunghram remhnak le Pyine Cozah Sernak – Hakha Cherry\n2008 Phunghram remhnak kongah: Hi phunghram remhnak kong ahar ning kongah tampi nih chimrel asi cang nain Nov 8 2020 thimnak kan phan deng cang i ka ruahning tlawmte a tawinak in ka van langhter duh ve. Article 436 nih khin remh khawh asi lonak fiang tein aum phunghram remhnak dingah a thlurpi asi kan ti ko lai. Aruang cu Pyithu le Amyotha Hluttaw thimmi hna asi mi Pyidaungsu Hluttaw ah Hluttaw representatives vialte i 75% nak tam nih remh ding in hnatlak lawngah mipi sinah referendum laak in remh khawh ati.\nMah hi apoi bikmi asi kan ti lai aruang cu party pakhat lawng hmanh mipi nih vote pek dih siseh law 75% nak tam an hmu kho lo aruang cu ramchung raltuk nak hmun zeimawzat ah election an tuah kho lo (e.g. 2010, 2015), tukum 2020 zongah cu thiam asi lai zumh aum (e.g. Rakhine, Northern Shan afiang pah cang). Kahdaihnak um hlah seh, hmun kipah election um kho seh law acung i 75% hi Pyidaungsu Hluttaw ah mipi thimmi a chuak kho.\nMah zawn aphanh tikah, ralkap 25% ti lengmang mi ahung chuak ding asi te hnga. Cucaah 2008 Phunghram remhnak ahcun mipi thimnak nakin politicians pawl (hriamtlai bu telhin) nih negotiation tuah khawh ahcun lam aum deuh ti khawh asi. Atawinak cun 2020 thimnak ah zei party hmanh nih tei seh law aremh kho lai lo tinak asi.\nPyine cozah sernak kongah: Phunghram ning cu Union level ah presidential system kan hman i Pyine level ahcun parliamentary system phun kan hman. President hi rampi alubik asi. Amah nih Chief Minister athim hmasa hnu ah Pyine Hluttaw nih cohlan asi. President nih achuahpi mi CM kha Pyine Hluttaw nih an duh lo cun adang Pyine Hluttaw chungin adang pakhat achuahpi than lai ti si. Chief Minister cu Pyine Hluttaw MLA asi hau (Pyine Hluttaw meeting akai ve) i minister dang pawl cu thimnak atei mi si ah, aleng mi ansi ah minister peknak nawl angei ve mah hna cu President nih ahnatlakpi hau.\nCM le a cabinet rian cu mah le Pyine caah riantuan kha asi bik ko (thanchonak, upadi ser tbk). Phunghram ahhin, CM a nawlngeihnak (power) hi details in tial asi lo tikah system pahnih kan hmanmi hi abuai pah ngainak asi. CM cu a Pyine caah nawl ngeih bantukin amah tein initiative laak in riantuan khawh asi (President fialmi lawng tuah si loin). CM le President karlak ah conflict aum sual cun Constitutional Tribunal nih atlangtlak ding ti asi – mah cu tutiang aum rih lo mi asi aruang cu President (ruling party) le CM hna cu party pakhat ansi caah buainak aum lo (mah belte, Ygn Chief Minister nih ralkap kong comment arak pek mi kongah President office nih nawlnak tuah an rak fial i a tuah duh lo – a power hman ve.)\nAfiang ngaimi cu President nih aduhmi Pyine Hluttaw chungin CM apek khawh, asinain amah party minung chungin asi herh. E.g Chin ramkulh ah Pyine Hluttaw seat 18 aum (9 townships ah) mah chungah hin President asi dingmi party lei in Pyine Hluttaw seat pakhat ahmuh hmanh ah Chief Minister apek khawh. Cucaah 2015 thimnak ah Rakhine le Shan ahcun anmah tlangcung party nih seat tampi an hmuh ko nain Chief Minister ahmuh khawh lo nak asi aruang cu Pyine Hluttaw seat aza tein an rak tei lo caah asi e.g.\nRakhine Chief Minister hi Pyine Hluttaw 2 (Gwa Myone), Shan Chief Minister Doctor Linn Htut hi Pyine Hluttaw 1 (Lashio Myone) ansi. Cucaah, Pyine cozah sernak ding ahcun Kawl party nih atlawmbik seat pakhat ahmuh aherh bantukin tlangcung party nih Pyine seat tei khawh dih lawngah cozah an ser khawh ve lai (asiloah seat tambik an hmuh cun Rakhine bantuk in Hluttaw an control khawh ve lai tinak asi).Peh than te ding.By-Salai Tluang Lian Hnin\n(14 Oct 2020, Yangon)\nLaitlang NLD pawl nih Pi Suu Kyi bia an buar


Original Hla hna in Zeidah Na Cawn Khawh?\nOriginal hla ah zei hna dah na uar bikmi an si? Zeicah? Mah video hna nih nitin kan nunnak he aa tlaimi kong hna kha an langhter tiah na ruat maw? Mah hla hna ah a konglam le music a phunphun aa tel i mikip caah cawn awk a um. Original hla le music video hna cu nuamhsaihnak ca lawngah a si lo.\nOriginal hla nih Khrihfa nunning in nunnak le phungchimnak ah hman khawhmi a kong hna a kan cawnpiak. Hla cheukhat nih khualdawtnak, lungrualnak, hawikomhnak, ralṭhatnak, dawtnak le zumhnak kong hna an langhter. Cheukhat nih Jehovah sin kir ṭhannak, ngaihthiamnak langhternak, nifate zumhawktlak tein umnak le thlaraulei hmuitinh phanh i zuamnak kong hna an langhter. Original hla ah cell phone a tlari tein hmannak kong hna hmanh aa tel. Original hla in a dang zei kong hna dah na cawn khawh rih?\nRALṬHATNAK KA PE TIMI ORIGINAL HLA VIDEO KHA ZOH, CUN A TANGLEI BIAHALNAK HNA HI PHI:\nUnau hna nih zeibantuk thil sining hna ah dah ralṭhatnak an langhter a herh?\nUnau hna nih zeibantuk zumhnak dah an ngeih?—Gen. 14:20\nA rauhhlan ah zeidah kan ton lai?\nZeibantuk thil sining paohah ralṭhatnak langhter khawh awkah zeinihdah a kan bawmh lai?—2 Si. 6:16\nCHUNGKHAR PUMHNAK CAAH RUAHNAK CHEUHNAK\nA tanglei original hla video hna hi zoh law mah biahalnak pahnih hi phi: mah video nih zei kong dah a kan cawnpiak? Ka nunnak ah zeitindah ka hman khawh?


Paris Accord was made to kill American economy: US President Donald Trump nih – Thechinlungnews\nParis Accord was made to kill American economy: US President Donald Trump nih\nPosted By: hrangliankap November 23, 2020\nUS President Donald Trump nih cun Paris Accord cu an ram economy rawktertu hmanrua a si tiah a ti.\nG-20 Summit an hmanglioi bia a chim ah Trump nih cun Vuleicung sik le sa khua caan ithlakthleng ding mi vennak caah ram dang dangnih iremdaihnak an tuah, Paris Accord hna sinin US ahnukdawk-\nNak a ruang cu US mi lesa venghim a duh ruang ah a si tiah a chim.\nChina le India ram hna ah cun lungmeihawl a tam khawh chung siam le lak an senh hna liaoah US A ram cu cawh le lak an senh ve hna loi, riantuantu mi tampi nih an rian an sunghlai pinah Pariis Accord cu US ram le mipi ca-ah sungh le zatlaknak a si ti le an dih hloh mi zat cu ram dang nih an hloh ral ve lai lo tiah a chim.\nDonald Trump nih cun Paris Accord-I a hnukdawk hnuah US nih cun vuleicung ramdangte nakin carbon pekchuak tlawm deuh vingin a chim I, tulio an ram buruak cu President rian a tlaih ka hnakin a let tam tukin, zaa 7-in a tha deuh tiah a chim.\nDonald Trump nih hin cun an ram mipi an thatnak ca ahcun ram dang he ipehtlaihnak a that lo zawngah pawi a ti lem lo an ram US ram le mipi ca ahcun a nunnak tiang atthap ngamtu patling pakhat a si, vuleicung President ah fak tlak um chun a si.\nBe the first to comment on "Paris Accord was made to kill American economy: US President Donald Trump nih"


Coronavirus Kong Ah India Cozah Nih Mipi Zulhding Phungthar An Chuah Than Cang – Chin World News Evening\nCoronavirus Kong Ah India Cozah Nih Mipi Zulhding Phungthar An Chuah Than Cang\nApril 4, 2020 Salai Van Thawngpang\nKan rak thlah cang bantuk in India ram zong ah coronavirus cu nikhat hnu nikhat in a karh ching lengmang. Nihin tiang ah minung 3000 renglo nih zawtnak an ngeih cang. Cu caah a cozah nih mipi zulhphung a thar in an chuah tthan cang. Tuchun rinni (Saturday) ah zulhphung thar an chuahmi cu ram mipi vialte nih a herhtuk caan i leng nan chuah tik ah hmaikhuh nan hman dih cio lai tiah an thanh.\nHi mahte nih i tuahmi hmaihuhnak zong nih hin pumpaak ngandamnak caah tampi a bawmh ko. A bik in hi coronavirus in i runvennak ding caah hin ram tampi nih hmaikhuh hi hman ciomi zong a si fawn. Midang he neih tuk in tthutdir le khuasak zong cu hlan bantuk in nan i zuam rih lai. Leng nan chuah tik hrimhrim ah cun hmaikhuh i khuhlo in nan chuak lai lo tiah an chim.\nPahnihnak ah a ngan a dammi nan si zong ah siseh, cun a thawchuah ai harh deuhmi hna lebang nih cun hmaikhuh hi nan inn in innpa ah nan kal sual hmanh ah nan hman lai. Hi bantuk in tuahnak nih hin pumpaak ngandamnak a runven lawng silo in mipi community runven zong a si tiah an chim chih.\nHi inn ah mahter in i tuahmi hmaikhuhnak hi ngandamnak lei rian ttuntu hna, Covid-19 a ngeimi he pehtlai in khua a sami hna le Covid-19 in a zawmi hna nih cun nan hmang lai lo. Mah bantuk minung pawl nih cun a hleikhun ttha in tuahmi hmaikhuhnak nan hman lai.\nCu bantuk in hmaikhuhnak hna cu tthate in nan suuk hna lai. Nan suuk tik zong ah tisa in suuk i tthate in nan fimtawl hna lai. Nan hman ti lomi zong nan duhnak hmun paoh ah nan hlawnh hna lai lo tiah a thanh. Ref: Times of India\nWow! Thawngpang Tha Taktak Australia Nih Coronavirus Sii Kan Hmuh Cang Tiah An Phuan


Hakha le Falam karlak ah CNF/CDF nih SAC ralhrang cu hmai kal awk tha lo/ hnu kir awk atha lo in an chiah lio ah nang naa telh ve kho maw? – HRINGDILDEL LAIRAM\nNihin Pasal aa ti ve mi SAC ralhrang adoh ve lo mi le azam takmi pawl hna. Chinram ah nan kir than ngam te lai maw? Chinram hi kan ram / Chin hi ka dawt nan ti ngam te lai maw? Hakha le Falam karlak ah CNF/CDF nih SAC ralhrang cu hmai kal awk tha lo/ hnu kir awk atha lo in an chiah lio ah nang naa telh ve kho maw. Na tuanbia ah zeidah naa chim ve lai. Chin Pasal tha nusal tha pawl hna I ruah than usi. Nihin tho usihlaw kan ral pa cu do ve ko usih.\nMin Aung Hlaing hruai mi SAC Ralhrang nih Chin miphunpi kan in dornak le kan himnak asi mi kan Victoria Camp lak piak ding in Laitlang an rak kai. Dirkhamh ding le khamh dingin Lautu, Mara, Senthang , Zophei, Zotung zeitluak indah thazang kan chuah ve. Nihin kan chimram kilven nak ding caah kan chuah mi thazang hi kan tuabia pakhat ah asi te lai.\nKa pupa hna bantuk in kan ram le kan miphun caah cun tiin khua aruat mi ka si ve. Tulio hi Laitlang ah kan um lo caah keimah pumpak in tulio ral ka doh kho ve lo hi apoi tuk ka ti. Cucaah ka um nakin ka ti khawh tein thazang ka zong ka chuah ve. Midang bantukin tampi thazang ka chuah ve lo zongah ka chuah kho mi chungin chuah ve hi ka lungput asi.\nKan ram le kan vawlei ah ara mi ral hi zam piak phun asi lo. Nihin Pasal aa ti ve mi hna kan chinram a zam tak mi pawl hna. Chinram ah nan kir than ngam te lai maw? Nihin kan ram le kan miphun ka dawt tuk e tiin a chim a rel mi pawl hna nihin na tuah sernak aum lo ahcun Chinram hi kan ram tiin achim than ngam ding nan asi maw? Chinram ah aum ve ko I SAC ralhrang adoh ve lo mi pasal pawl tha tein khua kan ruah ve ahau cang. Credit : Chawche Hlei Cung\n← Ram Caah A Nunnak A Hlan Tu Pasal Tha A Thih Lai Te I A Chim Ta Mi Bia Cu Thinlung A Khuai Tuk E\nBreaking News: Myanmar Ralkap Hruaitu Min Aung Hlaing ASEAN Meeting Kai Lo Ding In Bia An Chah Diam →


Dr. Lian Hmun Sakhong nih Zisu vailamtung aput mi le CDM a vun chim mi cu a tha tuk hringhran\nCDM (Civil Disobedience Movement) le Vailam Put. CDM rianttuannak le cawlcanghnak cu Bawi Zisu Kri hnu zulh inVailamtung put ban tuk asi. Kan Bawipa Zisu Kri nih Vailamtung aput i, Vawlei misual vialte akan khamh. Vailam lam cu: hriam atlai lo, daihnak in akal.\nAsi nain, Galvari tlang ah Vailam put asi. Kan Bawi Zisu cu Vailam cung ah hling luchin an chinh i, a-hnak ah fei in an rak sawh. Misual khamhnak caah, “Tuarfahnak a-ing mi Sal” (Suffering Servant) arak si.\nCDM arak thawk tu Mahatma Ganhdi le Martin Luther King, Jr, te hna nih Bawi Zisu hnu zul in Vailam anput, Civil Disobedience Movement (CDM) an rak tuah lio ah, an ni thleih mi biatlangpi cu “Suffering Servant” ti kha asi ve. Cu cah an chim mi cu; CDM lam kan zawh i, Zisu Vailam kan put asi ah cun, hrial khawh lo in: Palek fung tuk kan in lai. Uico an kan ser ter hna lai.\nRang nih akan pah lai. Tipet in kah kan tawng lai. Thawng inn kan lut lai. Meithal in an kan kah lai i thih le loh zong kan tawng kho, an rak ti. Cu caah lung-tthawng tein, lungsau tein, ttih-lo tein, ral-tthatnak he kan Vailam kan ni put cio lai, an rak ti. Cu longlong ah, democracy kan hmuh tthan lai. Pathian pek mi nu-hrin covo kan hmuh tthan lai. Zalawnnak zong kan hmuh khawh lai, anti.\nCDM nih pakhatnak ah aa tinh mi cu; Ralkap Uknak hrawh asi. Ralkap Uknak kan hrawh tik ah, Ralkap Uknak adir-hmun le athazaang vialte, a-hri le a-hram vialte chah dih ahau. Cutik, Ralkap Uknak caah an herh bik mi an phaisa inn pi zong kan hrawh piak hna ahau. Bank vialte in CDM an tuah ve, CDM ah an nit el ve i, an phaisa hrampi acah asi ah cun, Ralkap cu khuazei dah an kal khawh lai.\nAsinain, Ralkap Uknak thluk kan duh i, an phaisa inn kan hrawh asi ah cun, mipi zong tlawmpal cu kan har vel ai. Cutik ah vuivai lo tein, Kan Vailam asi tiah tuar khawhnak thazaang he, nan in-khawh ding ah thlacam cio uh si.\nCDM cu hriamnam hman loin, diahnak lam azul mi asi. Non-violence and peaceful resistance, asi. Cun, CDM athazaang le atthawnnak cu MIPI kan si. Aleng lei in ara lo. Mizeimaw nih Ramdang lei in meithal he kan luh hnawh cang han seh, ti aduh mi an um. Acheu nih Tlangcung hriamthlai bu pawl meithal he rak luh hna seh, ti an duh. Cucu ahman lo mi ruahnak asi.\nHriamnam le meithal aa tel sual asi ah cun, CDM thlarua kan thah lai. CDM aa tinh mi kan nganh lai. Cuccu, kan ral asi mi “Ralkap Uktu” pawl an duh mi asi. Ralkap Uktu pawl nih an hmanh mi hmangkhawng le rap chung ah kan ni peihsualnak hnga lo, kan lut suannak hnga lo iralring cio u si.\nCDM rian kan ttuan lio ah can ah hin CRPH hruainak ttha tein kan zulh ahau. CRPH nih an kan chimh mi zulh in, Ralkap nih an chuah mi Order le Upadi vialte zulh lo, hrawh dih le buar dih kan ni zuam lai. Cuti ahman lo mi, adik lo mi Upadi le Orderbual cu CDM arak thawk tu Henry David Thoreau aarak itimh bik mi asi.\nCun CRPH nih lam an kan hruaining in Khuate kip, Sang kip, Peng kip le Tlang kip ah kanmah tein kan ni uk ahau cang. Kanmah Chinmi cu, Kan Pupa Uknak phung (Chin Customary Law) le Mirang chan lio kan hman mi Phunghram (Chin Hills Regulation) kha kan nun ter tthan lai.\nAtu CRPH nih UN representative caah Palai an thlah mi Dr. Sa Sa cu kanmah Chin miphun asi. Chin miphun kan thluachuah asi. Cu caah Dr. Sa Sa hi Chin miphun vialte nih ahnu in dir pi uh si, bawm uh si law, thla zong cawm piak cio uh si tiah kan nawl hna. Upatnak he,Dr. Lian Hmung Sakhong- 2021-02-27\nBe the first to comment on "Dr. Lian Hmun Sakhong nih Zisu vailamtung aput mi le CDM a vun chim mi cu a tha tuk hringhran"


Songs that bring back memories – No. 2 – welcome!\nSongs that bring back memories – No. 2\nMirror (Justin Timberlake)\nNai ah khan Kungkung nih mah bantuk hi ttial rih a ka ti i ka lung a chuak tak i ka rak ttial. Cazoh liomi ngol i mah bantuk kong ruah hi a nuam tuk ka ti cuh. Zei bantuk celebrity hmanh hi tam tuk in uar ka hmang bak lo, ka lung a fim hnu in ti bia mu. Taang 9 ka kai lio cun Westlife kan rak uar tuk hna i voi khat cu an thi, ti bak khi a thang i ka hawi le he kan rak ttap pah. Hakha ngai te khi ka ti, an thi, ti phun le, an tli ti phun bia a um kho peng. Ngaih a um ngai. Chim ka duhmi cu ka lungfim hnu kum 19 hna ka tlin hnu in ka bizu ah a hmanthlak ka tar ngam bak mi cu Justin Timberlake a si, bizu kutka a chung lei ah, atu ahcun ka ningzak tuk cang. Aho hmanh chim hna hlah u law tiah.\nI, mirror cu 20/20 Experience timi album chung in a si i a chuah hi 2013, March 15 hrawng a si. Mah hi Uni kum 2nak, semester 4 ka kai lio a si i Sydney, Australia ah exchange ka tuah lio a si. Mah semester hi kaa nuamh bik pakhat a si ve. Australia cu March thla hrawng in an thawk i January le February khi cu korea zatlan he mithli he kaa ciah. Ca tuah ding phunphai um lo a nuamh ve ning hi ka ti, ka ngai bak. February 20 ah Sydney ah keimah te lawng ka va zuang. Tlawmpal cu mirror cu a chuak ko hen cu.\nNa hawi le ah khin hla pakhat nih a suai cang ahcun aa nolh pengmi, huat a tlai ngai mi khi an um ahcun, mah bantuk cu ka si. Ka ngaih tuk nak ah hin ka hawi le nih keimah he ttuai in hmahthahmi hla ah aa cang thai. Hla dang zong cu ka ngai ko e, nain ka hla meilah a si. Amah orginal lawng hmanh si lo in an cover mi kip khi ka ngaih dih. A lyrics khi ka thiam sual lai ti ka phang (hla ka thiam ngai hnu cun ka ngai huam tuk ti lo) i a ret in kaa ret.\nSydney ka um lio kaa nuamh ning khi khuaruahhar bak a si, nikhua zong a ttha peng, anmah lei khuasik a si i keimah caah cun a za bak a si. Annih lei cu rawl dawr a tam tuk fawn khi mu. Holiday bak a lo peng. Ei ka tthawn rih ning hi loh bak khi si i ka hawi le zong keimah bantuk lawng te an si. A sawng bantuk ah khin ah um tti, ei tti a si i kan i kom tuk hna. Ihnak khaan lawng khi mah tein ngeihmi a si i a dang poah cun kan i hrawm. Zaan ttim zong ah burger ka haw tuk ti phun a si ahcun a rak haw vemi an um peng. Nihchuak tuk a si. Drama zong a tam tak, hawi an tam tuk i bia phuntling kan thei i Korea zatlan peh bak khi a si ko. Norway lei cu mikong ceih kan huam lo i drama um lo.\nDawt Ttha te inn bbq lio (Melbourne)\nKa rak kal hlan ah khan cun Australia ka phanh ah cun ka work-out (exercise) lai i ka thau vial te ka thlau dih lai ti bak khi ka si. Kan sawng ah khin gym a hme te, free in i celh khawhmi a um cuh. Kan phanh ka, ka lung a thawh tak lio ah minute 4 bak te ka til i calorie 17 ka khangh i kaa ngol thai. 3 kilos a hlei he ka rak kir, mah hmanh cu ka vah tuk caah a si i a sawng ah i benh ning law cu mah nak tam deuh he ka kir hnga.\nThawhtthan (Easter) cu Melbourne ah ka va tlawng i ka hawi le 3 kaa phorh hna cuh. Kan chungkhat pawl nih an kan dawt tuk i ka hawi le cu Laipa kan va lai ti lawng te an si dih i mah kong cu voi tam ngai ka chim cang i ka ngaithiam ko uh. Sydney ka va um in hin Lai community a sunlawinak tam tuk in ka lung a va fiang i a si.\nNew Zealand ah kanu te le ka va tlawng hna i kaa nuamh ning le ka nih a tam ning hi. Nelson ah khan a si i an khua hi Hakha a lo tuk i ka uar tuk, Hakha a thiang phun kan ti ko lai. An khua hrawnghrang kha Lord of the ring an i thlaknak cu a si i ka nau le pawl an i uang tak, an ring an sernak kha anmah khua ah a um cuh. Zingka i dap tete a um dan le tlang tete a um dan khi Hakha a lo ka timi cu a si i, Ed Sheeran hla, I see fire, kha ka ngaih fatin Nelson ka ruat i ka khuasik saisem a chuak.\nat Centre of New Zealand (New Zealand hi aa cheu cu mu, hika Nelson hi NZ i a lai bak te a si\nWellington ah suimilam tlawmpal te ka um nain an khua a ummi ka hawi le nih an khua tlang an ka kai pi manh i kaa nuam tuk. Museum pakhat zong kan zoh manh i mah ka ahcun Norway mi chungkhar phakhat he kan vai i tong chap. Wellington in Perth ah kanu te le sin ka va tang pah. Kawl dawr a ummi khi a nuam tuk ka ti. Perth in ka tlun lai hrawng cu mawttaw radio ah Naughty boy le Sam Smith hla, La la la, kha a ra peng i atu tiang mah hla ka theih ahcun Hannah lawng te ka mitthlam a cuang. Ka rak tlun bak in Sungku te puai a si i, we can´t stop bak kha a laar tuk hoi i mah hla ka ngaih ahcun Thatha kaa thei tuk hoi i hi post caah hin cun za pah rih seh.\n2013 March in July lio hrawng ah kan hmuhtonmi ka hawi le chungkhat le vialte kan ngai tuk hna e <3 .\nKa tlun lai ah ka tta a thin hung @Perth <3\nPosted on March 2, 2016 September 14, 2017 by myborspPosted in Hmuhton (Open Diary)Tagged Australia, Best semester, Justin Timberlake, Melbourne, Memory, Mirror, Nelson, New Zealand, Perth, Sydney, Wellington\nPrevious Previous post: February 29th Post: Pathian khuakhan\nNext Next post: Mipem nu le pa sinah chim ka duhmi pakhat\nOne thought on “Songs that bring back memories – No. 2”\nKung Kung says:\nTuzan ceo ah ka rel. Khual hi na tlawn a tam lawng si loin thil hrim nai cinken tuk. Tutan na ca zong ka uar tuk tthiam.


Ralkap Nih Uknak An Lakmi Kogah Hlasak Thiam Iang Len Sung Biachim Cu A Tthatuk Hringhran – Chin World News Evening\nRalkap Nih Uknak An Lakmi Kogah Hlasak Thiam Iang Len Sung Biachim Cu A Tthatuk Hringhran\nFebruary 1, 2021 Salai Van Chin News\nKan vawlei khua caan zoh tikah, hnangam nak a um tilo. Bawi Ram biakam a nai cang a caan a rau ti lailo. Hawidawt daithlang in um caan a si tilo.. Thaizing kan nunnak hi zei kan lawh lai, kan ton lai kan hngal lo..Bawipa lawng hi kan himnak tling a si ee.\nCaan tawite kan khualtlawnnak vawlei i kan cam chungah hin Pakhat le pakhat i daw hna u sih..\nKan Kawlram pi caah Biatak tein thlacam kan herh ko ee.. Cattialtu: Iang Lian Sung\nRelchih: Myanmar ram Uknak (Aa-naa) cu kum 1 chung ca in Myanmar Ralkap Lutlai Senior General Min Aung Hlaing sin ah an pek. Myanmar ram Uknak (Aa-naa) cu Caan karlak President U Myint Shwe nih Ralkap Lutlai Min Aung Hlaing sin ah kum khat chung ca in a pek tiah February 1 ah Myanmar Ralkap ngeih mi thawngthanhnak Myawadi nih a thanh.\nHi kong ah Myanmar Ralkap lei nih 2020 thimnak mee result cu nuai 10 leng in a dik lo mi a um i cu a dik lo mi ruang ah zapi buaibainak a chuak. Ralkap lei in siseh, Tlangcung Party lei in siseh, Ramkhel Party dangdang hna nih a dik lo mi mee result a um ca ah thimnak tuahpiak than ding in an hal mi an tuah duh lo.\nCun rampi ca ah a biapi tuk mi humhimnak kong ceihmai ding mi meeting zong a au duh lo i hramhram in Cozah thar ser a timh ruang ah phunghrampi a buar. Cucaah Uknak nawl (Aa-naa) cu 2008 phunghram 411 caangthen A ning in caankarlak President U Myint Shwe nih amah minthut in Ralkap Lutlai sin ah a pek hi a si, tiah Myawaddy Thawngthanhnak Zung nih a thanh.\nCu a thanh mi chung ah Myanmar ram caankarlak President U Myint Shwe nih kum 1 ca lawng in ralkap sin ah (Aa-naa) Uknak nawl cu a pek ti zong aa tial. Uknak nawl (Aa-naa) a lak ca ah Myanmar ram President U Win Myint le Daw Aung San Suu Kyi tel in NLD Party lutlai hna cu tlaihkhih an tong i Ramkulh le Ramthen Chief Minister le Cozah lei upa hna zong an umnak hmun in chuahter lo ding in ralkap nih an kulh hna. Ref: Democratic Voice of Chin-DVC (Ref: RFA)\nDr. Hmuh Thang Le Pu Siang Lian Hmung Sinah Biahalnak An Tuah Cang Hna


President Trump: Iran missiles ruangah US ralkap a thimi an um lo, Iran nih a lungtthulh rua | THE CHIN EXPRESS\nUS President Donald Trump nih White House in US mipi sinah, Iran nih Iraq um US ralkap sakhan 2 a kahmi kong thawngthanhnak a tuah dihka bak asi. A biapi khun ka timi rianrang in ka rak ṭial. Trump nih Iran kah a tim lo.\nIran missiles ruangah US ralkap a thimi an um lo – Nithumni zingka dei hlan 1:45am in 2:45am kar ah Iran nih missiles zun 22 in Iraq um US vanlawng ralkap sakhan 2; al-Assad sakhan le Erbil sakhan a kah hna. al-Assad sakhan ah missiles zun 17 a tla i zun 2 an puak lo. Erbil sakhan ah missiles zun 5 an tla.\nPresident Trump nih “zahan zaan ah Iran cozah nih a kan kahmi ruangah American pakhat hmanh hliamh an tong lo. Hliam tongmi le a thimi an um lo. Kan ralkap sakhan zong tlawmpal te lawng an rawk,” tiah a chim.\nIran nih a lungṭhulhmi alo – President Trump nih, “US ralkap cu zeipaoh tuah dingin timhcia an si, nain atu cu Iran nih a lungṭhulhmi alo.\n“Iran nih a lungtthulhmi alo, mah hi kap hnih 2 caah thil ṭha ngai asi i vawleipi caah thil ṭha tuk asi,” tiah a chim.\nPhun dangin chim ahcun Trump nih Iran kah a tim lo.\nIran ralbawi Soleimani kha American pawl thah a timh hna nain kan kham – US nih kan hnu zarh ah a thahmi Iran ralbawi Qassem Soleimani cu President Trump nih ‘vawlei cung ralhrang number 1 asi’ ati.\n“Hezbollah telh in ralhrang ralkap pawl tinṭan a pek hna, ralhrang cu mipi thah a fial hna. Middle East ah thisen luang dihlak in ral a thawhter. US ralkap thong tampi a thah hna. Lamkam hna ah bomb a hmenh i minung tamtuk a thah hna.\n“Naite i Iraq um US ralkap pawl a kap i US ralkap 4 a hliamh i 1 a thattu pawl zong kha Soleimani nih a fialmi hna an si. Iraq khualipi Baghdad um US Tanzung mei khangtu zong kha amah nih a fialmi hna an si. Nai hrawng kha American umnak pawl ah thahnawnnak tuah ai tim, nain kan kham,” tiah a chim.\nTrump nih Iran chawleh phihkhamnak a tuah – “US nih Iran cozah chawleh phihkhamnak kan tuah colh lai. Iran nih a zia a thlen hlan paoh cu mah phihkhamnak fak taktak pawl hi kan chiah peng lai.\n“Nai thla tlawmpal chung lawng hmanh ah, Iran nih ramkip rili ah tilawng a tlaih hna, Saudi Arabia a kah, American drone 2 a kah thlak hna,” tiah President Trump nih a chim.\nA chimmi dang a tawinak;\nMiddle East zinan kan herh lo. President ka tuan hnu in US cu vawlei cungah zinan (oil) le natural gas tambik a chuahtu kan si. Middle East zinan kan herh lo.\nKeimah US President ka si chung paoh cu Iran nih nuclear hriamnam a ngei kho lai lo. Iran he nuclear lungtlinnak ser dingin kan dihlak tuan ti hna usih.\nA donghnak ah, Iran hruaitu le mipi hna, hmailei khuasaktintuknak ṭha ngei uh ti kan in duhpiak hna. Nan ram ah ṭhanchonak um sehlaw vawlei cung ramkip he aa dawremmi si uh ti kan in duhpiak hna, tiin Trump nih minutes 10 chung a thawngthanhnak a donghter.\nZei ruang dah Iran missiles in US ralkap an thih lo\nMin langhter a duh lomi US ramdang vuanci zung riantuan pakhat nih, “Iran nih US ralkap sakhan hi aa ngenhter hramhrammi si lai ti ka zumh. US ralkap tamtuk an thih cun US nih fak tukin a kan lehrulh lai ti a phang tiah ka zumh,” tiah a chim.\nAdang US cozah riantuan pawl le congressmen/women pawl zong nih cutin an chim pah cio.\nPresident Trump nih “Iran nih a lungtthulhmi alo” a timi zong cu mah cu si dawh asi.


Billy Graham A Fanu Anne Graham Lotz Hruainak In US Capitol Inn Hmai Ah Thlacamnak An Ngei – The Cherry Par\nBilly Graham A Fanu Anne Graham Lotz Hruainak In US Capitol Inn Hmai Ah Thlacamnak An Ngei\nJanuary 10, 2021 January 10, 2021 Cherry News\nVawilei pi nih thlarau leiah kan pa tiah ruahmi Evangelist minthang Billy Graham fanu Anne Graham Lotz hruainak in US Capitol inn hmai ah khan Pathian sin thlacamnak an rak tuah. Anih hi Billy Graham a fale 5 lak ah upa bik changtu a si i a tu hi kum 73 a si cang. Bible sianginn ah ca chim rian a ttuan pah in cauk zong tampi a rak ttial tu a si. Cun AnGeL Ministries timi zong a dirh.\nTutan US Capitol innhmai i a thlacam mi te ngaih ahhin lung hna hno i ngaih zong a chia. A thlacam mi a tawinak tein, ”Zeizong vialte sertu Pathian, Abraham Pathian, Jocob Pathian, Isak Pathian. George Washington, John Adams le Abraham Lincoln hna Pathian. Ka pa a Pathian, keimah ka Pathian le kanmah vialte kan Pathian, US mipi hi na hmaika ah kan sual tuk cang. Nangmah ralchanh in sualnak phunkip kan tuah cang. Cucaah cun US mipi aiawh in na sinah ngaihthiam hal in thla ka cam. Nang cu dawtnak Pathian, zawnruahnak Pathian le a biakam a let bal lomi Pathian na si bantukin US mipi kan sual, kan palhnak vialte hi kan ngai thiam hram ko sawh. Kan ramm hi thluachuah pe tthan ko. Kan ram damter tthan ko” tiah lung hno tak le lungthin tak in thla a cam.\nUS hruaitu hna lakah min a vun char tthan mi hna George Washington hi a pakhatnak US president a si. John Adams hi a pahnihnak president le Abraham Lincoln cu 16 president an si. Credit: Salai Biak Tum Lian\n← Democrats le democrats a dirkamhtu pawl lungput cu communist, socialist le ralkap cozah bantuk ah an i chuah chin lengmang\nKyaw Kyaw Thihnak Kong Cathanh (Statement) →